title: Deċiżjoni tal-Kunsill (UE) 2017/769 tal-25 ta' April 2017 dwar ir-ratifika u l-adeżjoni mill-Istati Membri, fl-interess tal-Unjoni Ewropea, mal-Protokoll tal-2010 għall-Konvenzjoni Internazzjonali fuq ir-Responsabbiltà u l-Kumpens għal Dannu kkawżat mill-Ġarr bil-Baħar ta' Sustanzi Noċivi u Potenzjalment Perikolużi, bl-eċċezzjoni tal-aspetti relattivi għall-kooperazzjoni ġudizzjarja f'materji ċivili

text:
               4.5.2017

               MT

               Il-Ġurnal Uffiċjali tal-Unjoni Ewropea

               L 115/15

         DEĊIŻJONI TAL-KUNSILL (UE) 2017/769
   tal-25 ta' April 2017
   dwar ir-ratifika u l-adeżjoni mill-Istati Membri, fl-interess tal-Unjoni Ewropea, mal-Protokoll tal-2010 għall-Konvenzjoni Internazzjonali fuq ir-Responsabbiltà u l-Kumpens għal Dannu kkawżat mill-Ġarr bil-Baħar ta' Sustanzi Noċivi u Potenzjalment Perikolużi, bl-eċċezzjoni tal-aspetti relattivi għall-kooperazzjoni ġudizzjarja f'materji ċivili
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 100(2), flimkien mal-punt (a) (v) tal-Artikolu 218(6) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               Il-Konvenzjoni Internazzjonali fuq ir-Responsabbiltà u l-Kumpens għal Dannu kkawżat mill-Ġarr bil-Baħar ta' Sustanzi Noċivi u Potenzjalment Perikolużi tal-1996 ('il-Konvenzjoni HNS tal-1996') hija maħsuba biex tiżgura kumpens adegwat, immedjat u effettiv għall-persuni li jġarrbu dannu kkawżat mit-tixrid ta' sustanzi perikolużi u noċivi, meta jinġarru bil-baħar. Il-Konvenzjoni HNS tal-1996 imliet lakuna sinifikanti fir-regolamentazzjoni internazzjonali tar-responsabbiltà fil-kuntest tat-trasport marittimu.

               (2)

               Fl-2002, il-Kunsill adotta d-Deċiżjoni 2002/971/KE (2). Skont dik id-Deċiżjoni, l-Istati Membri kellhom jieħdu l-passi meħtieġa biex jirratifikaw jew jaderixxu mal-Konvenzjoni HNS tal-1996, fi żmien perijodu raġonevoli u, jekk possibbli, qabel it-30 ta' Ġunju 2006. Erba' Stati Membri sussegwentement irratifikaw dik il-Konvenzjoni. Il-Konvenzjoni HNS tal-1996 ma daħlitx fis-seħħ.

               (3)

               Il-Konvenzjoni HNS tal-1996 ġiet emendata mill-Protokoll tal-2010 għall-Konvenzjoni HNS tal-1996 (il-'Protokoll tal-2010'). Skont l-Artikolu 2 u l-Artikolu 18(1) tal-Protokoll tal-2010, il-Konvenzjoni HNS tal-1996 u l-Protokoll tal-2010 għandhom jinqraw, jiġu interpretati u applikati flimkien bħala strument waħdani, bejn il-Partijiet għall-Protokoll tal-2010.

               (4)

               Is-Segretarjat tal-Organizzazzjoni Marittima Internazzjonali ('OMI') ħejja test li jikkonsolida l-Konvenzjoni HNS tal-1996 u l-Protokoll tal-2010 (il-'Konvenzjoni HNS tal-2010') u dan ġie approvat mill-Kumitat Legali tal-OMI fit-98 laqgħa tiegħu. Il-Konvenzjoni HNS tal-2010 mhijiex strument miftuħ għall-iffirmar jew għar-ratifika. Il-Konvenzjoni HNS tal-2010 ser issir effettiva malli l-Protokoll tal-2010 jidħol fis-seħħ fl-Istati Membri.

               (5)

               Skont l-Artikolu 20(8) tal-Protokoll tal-2010, l-espressjoni ta' kunsens minn Stat sabiex jintrabat mill-Protokoll tal-2010 tannulla kwalunkwe espressjoni ta' kunsens li tkun saret qabel minn dak l-Istat biex jintrabat mill-Konvenzjoni HNS tal1996. B'riżultat ta' dan, l-Istati li huma Partijiet Kontraenti għall-Konvenzjoni HNS tal-1996 ma jibqgħux Partijiet Kontraenti malli jesprimu l-kunsens tagħhom li jintrabtu mill-Protokoll tal-2010 skont l-Artikolu 20, u b'mod partikolari l-paragrafi (2), (3) u (4) tiegħu, ta' dak il-Protokoll.

               (6)

               Id-Direttiva 2004/35/KE tal-Parlament Ewropew u tal-Kunsill (3) għandha l-għan li tipprevjeni u tirrimedja l-ħsara ambjentali kkawżata minn bosta attivitajiet ta' xogħol, inkluż it-trasport bil-baħar ta' oġġetti perikolużi. Hija, madankollu, ma tapplikax għal każijiet ta' korriment personali, għal dannu lil proprjetà privata u għal ebda telf ekonomiku u ma taffettwa ebda dritt ta' kumpens għal tali dannu. Il-materji koperti minn dik id-Direttiva u mill-Konvenzjoni HNS tal-2010 għaldaqstant jikkoinċidu parzjalment iżda mhux ħafna. L-Istati Membri jżommu l-kompetenza tagħhom għal aspetti tal-Konvenzjoni HNS tal-2010 li ma jaffettwawx regoli komuni.

               (7)

               Kif kien il-każ bil-predeċessur tagħha, il-Konvenzjoni HNS tal-2010 hija partikolarment importanti għall-interessi tal-Unjoni u l-Istati Membri tagħha, billi tipprovdi għal ħarsien imtejjeb tal-vittmi ta' dannu konness mal-ġarr ta' HNS bil-baħar, ukoll fil-kuntest ta' ħsara ambjentali, f'konformità mal-Konvenzjoni tal-1982 tan-Nazzjonijiet Uniti dwar id-Dritt tal-Baħar.

               (8)

               Sabiex Stati jsiru Partijiet Kontraenti għall-Protokoll tal-2010, u b'hekk ukoll għall-Konvenzjoni HNS tal-2010, ikollhom iressqu quddiem is-Segretarju Ġenerali tal-OMI, flimkien mal-istrument ta' kunsens tagħhom, data rilevanti dwar il-kwantitajiet totali ta' tagħbija soġġetta għal kontribuzzjoni skont il-Konvenzjoni HNS tal-2010 (it-'tagħbija soġġetta għal kontribuzzjoni HNS') matul is-sena kalendarja ta' qabel, skont l-Artikolu 20(4) tagħha. Għal dak il-għan, l-Istati huma obbligati li joħolqu sistema għar-rappurtar tat-tagħbija soġġetta għal kontribuzzjoni HNS qabel ma jesprimu l-kunsens tagħhom li jintrabtu mill-Protokoll tal-2010.

               (9)

               Fil-100 laqgħa tiegħu fl-2013, il-Kumitat Legali tal-OMI ta l-appoġġ tiegħu għal-Linji Gwida dwar ir-rappurtar tat-tagħbija soġġetta għal kontribuzzjoni HNS, li ġew żviluppati biex jiffaċilitaw l-adozzjoni minn Stati ratifikanti ta' leġislazzjoni dwar ir-rappurtar qabel id-dħul fis-seħħ tal-Protokoll tal-2010 u biex jikkontribwixxu għall-implimentazzjoni globali, uniformi u effettiva tar-rekwiżiti rilevanti tal-Konvenzjoni HNS tal-2010.

               (10)

               Sabiex tiġi żgurata ċ-ċertezza legali għall-partijiet ikkonċernati rilevanti kollha, l-Istati Membri għandhom jgħarrfu lil xulxin u lill-Kunsill u l-Kummissjoni b'mod adegwat dwar is-sistemi tagħhom għar-rappurtar tat-tagħbija soġġetta għal kontribuzzjoni HNS. Dik l-informazzjoni tista' ssir disponibbli b'mod informali permezz ta' mezzi eżistenti, bħall-korpi preparatorji tal-Kunsill.

               (11)

               L-iskambju tal-aħjar prattiki fost l-Istati Membri dwar il-bini tas-sistema għar-rappurtar tat-tagħbija soġġetta għal kontribuzzjoni HNS jista' jiffaċilita l-isforzi tal-Istati Membri fl-iżvilupp ta' tali sistema ta' rappurtar.

               (12)

               Kif kien il-każ bil-Konvenzjoni HNS tal-1996, fin-nuqqas ta' klawżola dwar organizzazzjoni reġjonali għall-integrazzjoni ekonomika ('REIO'), Stati sovrani biss jistgħu jkunu Partijiet għall-Protokoll tal-2010. Għaldaqstant, mhuwiex possibbli li l-Unjoni tirratifika, jew taderixxi ma', il-Protokoll tal-2010, u b'hekk taderixxi mal-Konvenzjoni HNS tal-2010.

               (13)

               Ir-ratifika tal-Protokoll tal-2010 mill-Istati Membri kollha fi skeda ta' żmien fissa għandha tiżgura kondizzjonijiet indaqs fl-Unjoni għall-atturi kollha kkonċernati mill-applikazzjoni tal-Konvenzjoni HNS tal-2010.

               (14)

               Filwaqt li titqies in-natura internazzjonali tar-reġim HNS, il-mira għandha tkun li jkun hemm kondizzjonijiet indaqs globali għall-atturi kollha kkonċernati mill-applikazzjoni tal-Konvenzjoni HNS tal-2010. Għal dik ir-raġuni, jeħtieġ li l-Protokoll tal-2010 jkollu kopertura globali.

               (15)

               Jeħtieġ li l-Istati Membri, għaldaqstant, ikunu awtorizzati li jirratifikaw, jew jaderixxu ma', skont il-każ, il-Protokoll tal-2010 għall-partijiet li jaqgħu fil-kompetenza esklużiva tal-Unjoni, bl-eċċezzjoni tal-aspetti relattivi għall-kooperazzjoni ġudizzjarja f'materji ċivili. Id-dispożizzjonijiet tal-Konvenzjoni HNS tal-2010 li jaqgħu fil-kompetenza mogħtija lill-Unjoni fir-rigward tal-kooperazzjoni ġudizzjarja f'materji ċivili ser ikunu soġġetti għal Deċiżjoni adottata b'mod parallel ma' din id-Deċiżjoni,

         ADOTTA DIN ID-DEĊIŻJONI:
   Artikolu 1
   L-Istati Membri huma b'dan awtorizzati, għall-partijiet li jaqgħu fil-kompetenza esklużiva tal-Unjoni, li jirratifikaw, jew jaderixxu ma', skont il-każ, il-Protokoll tal-2010 fl-interess tal-Unjoni, bl-eċċezzjoni tal-aspetti relattivi għall-kooperazzjoni ġudizzjarja f'materji ċivili, u soġġett għall-kondizzjonijiet stipulati f'din id-Deċiżjoni.
   Artikolu 2
   1.   L-Istati Membri għandhom jaħdmu biex jieħdu l-passi meħtieġa biex jiddepożitaw l-istrumenti ta' ratifika ta', jew ta' adeżjoni ma', il-Protokoll tal-2010 fi żmien raġonevoli u, jekk ikun possibbli, sas-6 ta' Mejju 2021..
   2.   L-Istati Membri għandhom jgħarrfu lil xulxin u lill-Kunsill u lill-Kummissjoni b'mod adegwat meta s-sistema għar-rappurtar tat-tagħbija soġġetta għal kontribuzzjoni HNS tibda taħdem.
   3.   L-Istati Membri għandhom jaħdmu biex jiskambjaw l-aħjar prattiki, partikolarment dwar is-sistema għar-rappurtar ta' tagħbija soġġetta għal kontribuzzjoni HNS skont il-Protokoll tal-2010.
   Artikolu 3
   Meta jirratifikaw, jew jaderixxu ma', il-Protokoll tal-2010, l-Istati Membri għandhom jgħarrfu lis-Segretarju Ġenerali tal-Organizzazzjoni Marittima Internazzjonali bil-miktub li tali ratifika jew adeżjoni saret skont din id-Deċiżjoni u skont id-Deċiżjoni tal-Kunsill (UE) 2017/770 (4).
   Artikolu 4
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 5
   Din id-Deċiżjoni hija indirizzata lill-Istati Membri f'konformità mat-Trattati.

      Magħmul fil-Lussemburgu, il-25 ta' April 2017.

            Għall-Kunsill

            Il-President

         I. BORG

      (1)  Kunsens mogħti fil-5 ta' April 2017 (għadu mhux ippubblikat fil-Ġurnal Uffiċjali).

      (2)  Deċiżjoni tal-Kunsill 2002/971/KE tat-18 ta' Novembru 2002 li tawtorizza lill-Istati Membri, fl-interess tal-Komunità, li jirratifikaw jew li jaderixxu mal-Konvenzjoni Internazzjonali dwar ir-Responsabbilità u l-Kumpens għall-Ħsara b'Konnessjoni mat-Trasportazzjoni bil-Baħar ta' Sustanzi Perikolużi u ta' Ħsara 1996 (il-Konvenzjoni HNS), (ĠU L 337, 13.12.2002, p. 55).

      (3)  Direttiva 2004/35/KE tal-Parlament Ewropew u tal-Kunsill tal-21 ta' April 2004 dwar ir-responsabbiltà ambjentali f'dak li għandu x'jaqsam mal-prevenzjoni u r-rimedju għal danni ambjentali (ĠU L 143, 30.4.2004, p. 56).

      (4)  Deċiżjoni tal-Kunsill (UE) 2017/770 tal-25 ta' April 2017 dwar ir-ratifika u l-adeżjoni mill-Istati Membri, fl-interess tal-Unjoni Ewropea, mal-Protokoll tal-2010 għall-Konvenzjoni Internazzjonali fuq ir-Responsabbiltà u l-Kumpens għal Dannu Kkawżat mill-Ġarr bil-Baħar ta' Sustanzi Noċivi u Potenzjalment Perikolużi, fir-rigward tal-aspetti relatati mal-kooperazzjoni ġudizzjarja f'materji ċivili (ara paġna 18 ta' dan il-Ġurnal Uffiċjali).


title: Deċiżjoni tal-Kumitat Politiku u ta' Sigurtà (PESK) 2016/1207 tal-20 ta' Lulju 2016 dwar il-ħatra tal-Kap tal-Missjoni tal-Unjoni Ewropea għall-Istat tad-Dritt fil-Kosovo (Dan l-isem huwa mingħajr preġudizzju għal pożizzjonijiet dwar l-istatus, u huwa f'konformità mal-UNSCR 1244 (1999) u l-Opinjoni tal-Qorti Internazzjonali tal-Ġustizzja dwar id-dikjarazzjoni ta' indipendenza tal-Kosovo.), EULEX KOSOVO (EULEX KOSOVO/1/2016)

text:
                  23.7.2016

                  MT

                  Il-Ġurnal Uffiċjali tal-Unjoni Ewropea

                  L 198/49

            DEĊIŻJONI TAL-KUMITAT POLITIKU U TA' SIGURTÀ (PESK) 2016/1207
      tal-20 ta' Lulju 2016
      dwar il-ħatra tal-Kap tal-Missjoni tal-Unjoni Ewropea għall-Istat tad-Dritt fil-Kosovo (*), EULEX KOSOVO (EULEX KOSOVO/1/2016)
      IL-KUMITAT POLITIKU U TA' SIGURTÀ,
      Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
      Wara li kkunsidra l-Azzjoni Konġunta tal-Kunsill 2008/124/PESK tal-4 ta' Frar 2008 dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (1) u b'mod partikolari l-Artikolu 12(2) tagħha,
      Billi:

                  (1)

                  Skont l-Artikolu 12(2) tal-Azzjoni Konġunta 2008/124/PESK, il-Kumitat Politiku u ta' Sigurtà (KPS) huwa awtorizzat, f'konformità mal-Artikolu 38 tat-Trattat, li jieħu d-deċiżjonijiet rilevanti bl-għan li jeżerċita kontroll politiku u direzzjoni strateġika tal-Missjoni tal-Unjoni Ewropea għall-Istat tad-Dritt fil-Kosovo (EULEX KOSOVO), inkluża d-deċiżjoni tal-ħatra ta' Kap ta' Missjoni.

                  (2)

                  Fl-14 ta' Ġunju 2016, il-Kunsill adotta d-Deċiżjoni (PESK) 2016/947 (2) li temenda l-Azzjoni Konġunta 2008/124/PESK u li testendi t-tul ta' żmien ta' EULEX KOSOVO sal-14 ta' Ġunju 2018.

                  (3)

                  Fil-11 ta' Lulju 2016, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà ppropona l-ħatra tas-Sinjura Alexandra PAPADOPOULOU bħala Kap tal-Missjoni ta' EULEX KOSOVO għall-perijodu mill-1 ta' Settembru 2016 sal-14 ta' Ġunju 2017,

            ADOTTA DIN ID-DEĊIŻJONI:
      Artikolu 1
      Is-Sinjura Alexandra PAPADOPOULOU hija b'dan maħtura bħala Kap tal-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO, għall-perijodu mill-1 ta' Settembru 2016 sal-14 ta' Ġunju 2017.
      Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħha.

         Magħmul fi Brussell, l-20 ta' Lulju 2016.

               Għall-Kumitat Politiku u ta' Sigurtà

               Il-President

            W. STEVENS

         (*)  Dan l-isem huwa mingħajr preġudizzju għal pożizzjonijiet dwar l-istatus, u huwa f'konformità mal-UNSCR 1244 (1999) u l-Opinjoni tal-Qorti Internazzjonali tal-Ġustizzja dwar id-dikjarazzjoni ta' indipendenza tal-Kosovo.

         (1)  ĠU L 42, 16.2.2008, p. 92.

         (2)  Id-Deċiżjoni tal-Kunsill (PESK) 2016/947 tal-14 ta' Ġunju 2016 li temenda l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo (EULEX KOSOVO) (ĠU L 157, 15.6.2016, p. 26).


Avviż Legali Importanti

|

32005D0663

Deċiżjoni tal-Kunsill tat- 18 ta' Jannar 2005 dwar il-konklużjoni, f'isem il-Komunità Ewropea u l-Istati Membri tagħha, ta' Protokoll għall-Ftehim dwar il-Kooperazzjoni u l-Unjoni Doganali bejn il-Komunità Ekonomika Ewropea u r-Repubblika ta’ San Marino, rigward il-parteċipazzjoni, bħala Partijiet Kontraenti, tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka, in segwitu għall-adeżjoni tagħhom ma' l-Unjoni Ewropea

Official Journal L 251 , 27/09/2005 P. 0001 - 0002 Official Journal L 168 , 21/06/2006 P. 0320 - 0321

		Deċiżjoni tal-Kunsilltat- 18 ta' Jannar 2005dwar il-konklużjoni, f'isem il-Komunità Ewropea u l-Istati Membri tagħha, ta' Protokoll għall-Ftehim dwar il-Kooperazzjoni u l-Unjoni Doganali bejn il-Komunità Ekonomika Ewropea u r-Repubblika ta’ San Marino, rigward il-parteċipazzjoni, bħala Partijiet Kontraenti, tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka, in segwitu għall-adeżjoni tagħhom ma' l-Unjoni Ewropea(2005/663/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 133 u 308, flimkien mat-tieni sentenza ta' l-ewwel subparagrafu ta’ l-Artikolu 300(2) u l-ewwel sub-paragrafu ta’ l-Artikolu 300(3) tiegħu,Wara li kkunsidra t-Trattat ta' Adeżjoni tas- 16 ta’ April 2003, u b'mod partikolari l-Artikolu 2(3) tiegħu,Wara li kkunsidra l-Att ta' Adeżjoni anness mat-Trattat ta’ Adeżjoni u b'mod partikolari l-Artikolu 6(2) tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Billi:(1) Wara l-awtorizzazzjoni mogħtija lill-Kummissjoni fit- 23 ta' Frar 2004, ġew konklużi negozjati mar-Repubblika ta' San Marino għal Protokoll għall-Ftehim dwar il-Kooperazzjoni u l-Unjoni Doganali bejn il-Komunità Ekonomika Ewropea u r-Repubblika ta’ San Marino, rigward il-parteċipazzjoni, bħala partijiet kontraenti, tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika Slovakka, in segwitu għall-adeżjoni tagħhom ma' l-Unjoni Ewropea.(2) Skond l-Artikolu 6(2) ta' l-Att ta’ Adeżjoni ta' l-2003, abbozz tal-Protokoll ġie sottomess lill-Kunsill mill-Kummissjoni.(3) Il-Protokoll għandu jiġi konkluż,IDDEĊIEDA KIF ĠEJ:Artikolu 1Il-Protokoll għall-Ftehim dwar il-Kooperazzjoni u l-Unjoni Doganali bejn il-Komunità Ekonomika Ewropea u r-Repubblika ta' San Marino, rigward il-parteċipazzjoni, bħala partijiet kontraenti, tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r- Repubblika Slovakka, in segwitu għall-adeżjoni tagħhom ma’ l-Unjoni Ewropea, huwa għalhekk approvat f’isem il-Komunità Ewropea u l-Istati Membri tagħha.It-test tal-Protokoll huwa anness ma’ din id-Deċiżjoni.Artikolu 2Il-President tal-Kunsill huwa għalhekk awtorizzat li jinnomina l-persuna li jkollha s-setgħa li tiffirma l-Protokoll f’isem il-Komunità u l-Istati Membri tagħha.Artikolu 3F’isem il-Komunità u l-Istati Membri tagħha, l-President tal-Kunsill għandu jittrasmetti l-istrument ta' approvazzjoni kif meħtieġ mill-Artikolu 3 tal-Protokoll.Magħmul fi Brussel, nhar il- 18 ta’ Jannar 2005.Għall-KunsillIl-PresidentJ.-C. Juncker[1] Opinjoni ta' l- 14 ta’ Diċembru 2004 (għad mhux ippubblikat fil-Ġurnal Uffiċjali)--------------------------------------------------


title: Deċiżjoni tal-Kummissjoni tal-1 ta’ Awwissu 2017 dwar il-konklużjoni tal-emendi tal-Protokolli 1 u 2 tal-Ftehim bejn ir-Repubblika Franċiża, il-Komunità Ewropea tal-Enerġija Atomika u l-Aġenzija Internazzjonali tal-Enerġija Atomika (IAEA) għall-Applikazzjoni tas-Salvagwardji b’Rabta mat-Trattat għall-Projbizzjoni ta’ Armi Nukleari fl-Amerika Latina u l-Karibew

text:
               2.8.2017

               MT

               Il-Ġurnal Uffiċjali tal-Unjoni Ewropea

               C 251/2

         DEĊIŻJONI TAL-KUMMISSJONI
   tal-1 ta’ Awwissu 2017
   dwar il-konklużjoni tal-emendi tal-Protokolli 1 u 2 tal-Ftehim bejn ir-Repubblika Franċiża, il-Komunità Ewropea tal-Enerġija Atomika u l-Aġenzija Internazzjonali tal-Enerġija Atomika (IAEA) għall-Applikazzjoni tas-Salvagwardji b’Rabta mat-Trattat għall-Projbizzjoni ta’ Armi Nukleari fl-Amerika Latina u l-Karibew
   (2017/C 251/02)
   IL-KUMMISSJONI EWROPEA,
   Wara li kkunsidrat it-Trattat li jistabbilixxi l-Komunità Ewropea tal-Enerġija Atomika, u b’mod partikolari t-tieni paragrafu tal-Artikolu 101 tiegħu,
   Wara li kkunsidrat l-approvazzjoni tal-Kunsill,
   Billi:

               (1)

               Jenħtieġ li jiġu konklużi l-emendi tal-Protokolli 1 u 2 tal-Ftehim bejn ir-Repubblika Franċiża, il-Komunità Ewropea tal-Enerġija Atomika u l-Aġenzija Internazzjonali tal-Enerġija Atomika (IAEA) għall-Applikazzjoni tas-Salvagwardji b’Rabta mat-Trattat għall-Projbizzjoni ta’ Armi Nukleari fl-Amerika Latina u l-Karibew.

         IDDEĊIDIET KIF ĠEJ:
   Artikolu 1
   L-emendi tal-Protokolli 1 u 2 tal-Ftehim bejn ir-Repubblika Franċiża, il-Komunità Ewropea tal-Enerġija Atomika u l-Aġenzija Internazzjonali tal-Enerġija Atomika (IAEA) għall-Applikazzjoni tas-Salvagwardji b’Rabta mat-Trattat għall-Projbizzjoni ta’ Armi Nukleari fl-Amerika Latina u l-Karibew b’dan huma approvati f’isem il-Komunità Ewropea tal-Enerġija Atomika. It-test tal-emendi msemmija hawn fuq huwa mehmuż ma’ din id-Deċiżjoni.
   Artikolu 2
   Il-Kummissarju responsabbli għall-Azzjoni Klimatika u l-Enerġija, jew id-Direttur Ġenerali tad-Direttorat Ġenerali responsabbli għall-Enerġija, jew ir-rappreżentant maħtur tiegħu, b’dan huma awtorizzati jiffirmaw l-emendi u jwettqu l-passi kollha meħtieġa għad-dħul fis-seħħ ta’ dawn l-emendi, li se jiġu konklużi f’isem il-Komunità Ewropea tal-Enerġija Atomika.

      Magħmul fi Brussell, l-1 ta’ Awwissu 2017.

            Għall-Kummissjoni

         Miguel ARIAS CAÑETE

            Membru tal-Kummissjoni

      ANNESS
      Il-paragrafu I tal-Protokoll 1 tal-Ftehim bejn ir-Repubblika Franċiża, il-Komunità Ewropea tal-Enerġija Atomika u l-Aġenzija Internazzjonali tal-Enerġija Atomika għall-Applikazzjoni tas-Salvagwardji b'Rabta mat-Trattat għall-Projbizzjoni ta' Armi Nukleari fl-Amerika Latina u l-Karibew (minn hawn 'il quddiem imsejjaħ “il-Ftehim dwar is-Salvagwardji”) huwa emendat sabiex jinqara kif ġej:

                  “I.

                              (A)

                              Sakemm

                                          (1)

                                          It-territorji Franċiżi tal-Protokoll I ikollhom, f'attivitajiet nukleari paċifiċi, materjal nukleari fi kwantitajiet li jaqbżu l-limiti ddikjarati, għat-tip ta' materjal inkwistjoni, fl-Artikolu 35 tal-Ftehim bejn Franza, il-Komunità u l-Aġenzija għall-Applikazzjoni tas-Salvagwardji b'Rabta mat-Trattat għall-Projbizzjoni ta' Armi Nukleari fl-Amerika Latina u l-Karibew (minn hawn 'il quddiem imsejjaħ ‘il-Ftehim’), jew

                                          (2)

                                          tkun ittieħdet id-deċiżjoni biex jinbena jew jiġi awtorizzat il-bini ta' faċilità, kif definit fid-Definizzjonijiet, fit-territorji Franċiżi tal-Protokoll I,
                                          l-implimentazzjoni tad-dispożizzjonijiet fil-Parti II tal-Ftehim għandhom jinżammu sospiżi, ħlief għall-Artikoli 31-37, 39, 47, 48, 58, 60, 66, 67, 69, 71-75, 81, 83-89, 93 u 94.

                              (B)

                              L-informazzjoni li għandha tiġi rrappurtata skont il-paragrafi (a) u (b) tal-Artikolu 32 tal-Ftehim tista' tkun ikkonsolidata u ppreżentata f'rapport annwali; bl-istess mod, għandu jiġi ppreżentat rapport annwali, jekk applikabbli, rigward l-importazzjoni u l-esportazzjoni tal-materjal nukleari deskritt fil-paragrafu (c) tal-Artikolu 32.

                              (C)

                              Sabiex tkun possibbli l-konklużjoni f'waqtha tal-Arranġamenti Sussidjarji previsti fl-Artikolu 37 tal-Ftehim, il-Komunità għandha:

                                          (1)

                                          tinnotifika lill-Aġenzija fi żmien biżżejjed minn qabel dwar il-fatt li għandha materjal nukleari, f'attivitajiet nukleari paċifiċi, fit-territorji Franċiżi tal-Protokoll I fi kwantitajiet li jaqbżu l-limiti msemmija fit-taqsima (A) ta' dan l-Anness, jew

                                          (2)

                                          tinnotifika lill-Aġenzija hekk kif tkun ittieħdet id-deċiżjoni biex jinbena jew jiġi awtorizzat il-bini ta' faċilità fit-territorji Franċiżi tal-Protokoll I,
                                          skont liema minnhom isseħħ l-ewwel. F'dak il-mument, il-proċeduri għall-kooperazzjoni fl-applikazzjoni tas-salvagwardji previsti fil-Ftehim għandhom jiġu miftiehma, kif meħtieġ, bejn Franza, il-Komunità u l-Aġenzija.”

            Il-paragrafu I tal-Protokoll 2 tal-Ftehim dwar is-Salvagwardji huwa emendat sabiex jinqara kif ġej:

                  “I.

                  Fil-mument li l-Komunità tinnotifika lill-Aġenzija skont it-Taqsima 1(C) tal-Protokoll 1 ta' dan il-Ftehim li hemm materjal nukleari f'attivitajiet nukleari paċifiċi fit-territorji Franċiżi tal-Protokoll I fi kwantitajiet li jaqbżu l-limiti msemmija fit-Taqsima 1(A)(1) tal-Protokoll 1 ta' dan il-Ftehim, jew li d-deċiżjoni tkun ittieħdet biex jinbena jew jiġi awtorizzat il-bini ta' faċilità, kif definit fid-Definizzjonijiet, fit-territorji Franċiżi tal-Protokoll I, kif imsemmi fit-Taqsima 1(A)(2) tal-Protokoll 1 ta' dan il-Ftehim, skont liema minnhom isseħħ l-ewwel, għandu jiġi miftiehem Protokoll għal proċeduri għall-kooperazzjoni fl-applikazzjoni tas-salvagwardji previsti fil-Ftehim bejn Franza, il-Komunità u l-Aġenzija. Dawn il-proċeduri se jamplifikaw ċerti dispożizzjonijiet tal-Ftehim u, b'mod partikolari, jispeċifikaw il-kundizzjonijiet u l-mezzi skont liema l-kooperazzjoni msemmija hawn fuq għandha tiġi implimentata b'tali mod sabiex tiġi evitata d-duplikazzjoni mhux meħtieġa tal-attivitajiet ta' salvagwardja. Il-proċeduri għandhom ikunu, safejn huwa prattikabbli, ibbażati fuq dawk li dak iż-żmien kienu fis-seħħ skont il-Protokolli għal ftehimiet tas-salvagwardji oħra, jew arranġamenti sussidjarji tagħhom, bejn l-Istati Membri tal-Komunità, il-Komunità u l-Aġenzija, inklużi l-fehimiet speċjali relatati miftiehma mill-Komunità u l-Aġenzija.”


title: Id-Deċiżjoni tal-Bank Ċentrali Ewropew tat-18 ta' Diċembru 2003 li tistabbilixxi t-termini u l-kondizzjonijiet għat-trasferimenti ta' l-ishma fil-kapital tal-Bank Ċentrali Ewropew bejn il-banek ċentrali nazzjonali u l-aġġustament tal-kapital imħallas (CBE/2003/20)

text:
Avviż Legali Importanti

|

32003D0020(01)

Official Journal L 009 , 15/01/2004 P. 0032 - 0035

		Id-Deċiżjoni tal-Bank Ċentrali Ewropewtat-18 ta' Diċembru 2003li tistabbilixxi t-termini u l-kondizzjonijiet għat-trasferimenti ta' l-ishma fil-kapital tal-Bank Ċentrali Ewropew bejn il-banek ċentrali nazzjonali u l-aġġustament tal-kapital imħallas(CBE/2003/20)(2004/46/KE)IL-KUNSILL REGOLATORJU L-BANK ĊENTRALI EWROPEW,Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew u b'mod partikolari l-Artikolu 28.5 tiegħu,Billi:(1) L-aġġustament tal-peżati assenjati lill-banek ċentrali nazzjonali (BĊNi) fiċ-ċavetta għas-sottoskrizzjoni fil-kapital tal-Bank Ċentrali Ewopew (BĊE) (minn issa "l quddiem imsejħa l-peżati ċavetta tal-kapital u ċ-ċavetta tal-kapital rispettivament) kif ipprovvdut fid-Deċiżjoni BĊE/2003/17 tat-18 ta' Diċembru 2003 dwar l-ishma perċentwali tal-banek ċentrali nazzjonali fiċ-ċavetta għas-sottoskrizzjoni fil-kapital tal-Bank Ċentrali Ewropew" [1] jeħtieġ lill-Kunsill li jirregola li jistabbilixxi t-termini u l-kondizzjonijiet tat-trasferimenti ta' l-ishma tal-kapital bejn il-BĊNi sabiex jiġi żgurat illi d-distribuzzjoni ta' dawn l-ishma tikkorrispondi ma' l-aġġustamenti magħmula.(2) Id-Deċiżjoni BĊE/2003/18 tat-18 ta' Diċembru 2003 li tistabbilixxi l-miżuri meħtieġa sabiex jitħallas il-kapital tal-Bank Ċentrali Ewropew mill-banek ċentrali nazzjonali parteċipanti [2] tistabbilixxi kif u safejn u sakemm il-BĊNi ta' l-Istati Membri illi adottaw l-euro (minn issa 'l quddiem imsejħa l-BĊNi parteċipanti) għandhom iħallsu l-kapital ta' l-BĊE bil-ħsien taċ-ċavetta aġġustata tal-kapital. Id-Deċiżjoni BĊE/2003/19 tat-18 ta' Diċembru2003 li tistabbilixxi l-miżuri meħtieġa sabiex jitħllas il-kapital tal-Bank Ċentrali Ewropew mill-banek ċentrali nazzjonalin parteċipanti [3] tistabbilixxi kif u safejn u sakemm il-BĊNi ta' l-Istati membri illi adottaw l-euro (minn issa 'l quddiem imsejħa l-BĊNi parteċipanti) għandhom iħallsu l-kapital ta' l-BĊE bil-ħsieb taċ-ċavetta aġġustata tal-kapital.(3) Il-BĊNi parteċipanti ħallsu l-ishma tagħhom fil-kapital sottoskritt ta' l-BĊE kif meħtieġa skond id-Deċiżjoni BĊE/1998/2 [4] u, fil-każ tal-Bank tal-Greċja, skond l-Artikolu 2 tad-Deċiżjoni BĊE/2000/14 [5] u d-Deċiżjoni BĊE/1998/14 [6]. Fid-dawl ta' dan il-fatt, l-Artikolu 2 tad-Deċiżjoni BĊE/2003/28 tiddikjara illi jew BĊN parteċipanti għandu jittrasferixxi ammont addizzjonali lill-BĊE, jew l-BĊE għandu jittrasferixxi lura ammont lil BĊN parteċipanti, kif approprjat, sabiex jaslu għall-ammonti ddikjarati fil-tabella fl-Artikolu 1 tad-Deċiżjoni BĊE/2003/18.. Bl-istess mod, il-BĊNi mhux parteċipanti ħallsu l-ishma tagħhom fil-kapital sottoskritt ta' l-BĊE kif meħtieġa skond id-Deċiżjoni BĊE/1998/14. Fid-dawl ta' dan il-fatt, l-Artikolu 2 tad-Deċiżjoni BĊE/2003/19 tiddikjara illi jew BĊN mhux parteċipanti għandu jittrasferixxi ammont addizzjonali lill-BĊE, jew l-BĊE għandu jittrasferixxi lura ammont lil BĊN mhux parteċipanti, kif approprjat, sabiex jaslu għall-ammonti ddikjarati fil-tabella fl-Artikolu 1 tad-Deċiżjoni BĊE/2003/19,ADOTTA DIN ID-DEĊIŻJONI:Artikolu 1It-trasferiment ta' l-ishmaMeta jiġu kkunsidrati s-sehem fil-kapital ta' l-BĊE li kull BĊN ikun issottoskriva fil-31 ta' Diċembru 2003 u s-sehem fil-kapital ta' l-BĊE li kull BĊN irid jissottoskrivi mill-1 ta' Jannar 2004 bħala konsegwenza ta' l-aġġustament tal-peżati ċavetta tal-kapital kif deskritt fl-Artikolu 2 tad-Deċiżjoni BĊE/200317, il-BĊNi għandhom jittrasferixxu l-ishma fil-kapital bejniethom infushom permezz ta' l-BĊE u minn għandu sabiex jiġi żgurat illi d-distribuzzjoni ta' l-ishma fil-kapital tikkorrispondi mal-peżati aġġustati. Għal dan l-effett, kull BĊN għandu, bis-saħħa ta' dan l-Artikolu u mingħajr ebda formalità iktar jew azzjoni jkun meħtieġ, jew li jitrasferixxi jew li jirċievi fl-1 ta' Jannar 2004 is-sehem fil-kapital sottoskritt ta' l-BĊE iddikjarat maġenb ismu fir-raba' kolonna tat-tabella fl-Anness ma din id-deċiżjoni li fiha "+" għandu jirreferi għal sehem mill-kapital li l-BĊE għandu jittrasferixxi lill-BĊN u "−" għal sehem mill-kapital illi l-BĊN għandu ittrasferixxi lill-BĊE.Artikolu 2L-Aġġustament tal-kapital imħallas1. Meta jiġi kkunsidrat l-ammont tal-kapital ta' l-BĊE illi kull BĊN ikun ħallas u l-ammont tal-kapital ta' l-BĊE illi kull BĊN għandu jħallas sa l-1 ta' Jannar 2004, kif iddikjarat fl-Artikolu 1 tad-Deċiżjoni BĊE/2003/19 għall-BĊNi mhux parteċipanti rispettivament, kull BĊN għandu fit-2 ta' Jannar 2004 jew jittrasferixxi jew jirċievi l-ammont nett (fl-euro) iddikjarati maġenb ismu fir-raba' kolonna tat-tabella fl-Anness II ma din id-Deċiżjoni, li fiha "+" għandu jirreferi għal ammont li l-BĊN għandu jittrasferixxi lill-BĊE u "−" għal ammont li l-BĊE għandu jittrasferixxi lil dan il-BĊN.2. Fit-2 ta' Jannar 2004, l-BĊE u l-BĊNi li huma taħt obbligu li jittrasferixxu ammont skond il-paragrafu 1 għandhom, kull wieħed separatament, jittrasferixxu kull imgħax li jakkumula fil-perjodu taż-żmien bejn l-1 ta' Jannar 2004 sat-2 ta' Jannar 2004 fuq l-ammonti mistħoqqa mill-BĊE u minn dawn il-BĊNi skond il-paragrafu 1. It-trasferituri u r-riċevituri ta' dan l-imgħax għandhom ikunu l-istess bħat-trasferituri u r-riċevituri ta' l-ammonti li fuqhom jakkumula l-imgħax.Artikolu 3Dispożizzjonijiet ġenerali1. It-trasferimenti deskritti fl-Artikolu 2 għandhom isiru permezz tas-sistema Trans-Ewropea tas-soluzzjoni Grossa Awtomatizzata fiż-Żmien Reali tat-Trasferiment bl-Espress (TARGET).2. Kull imgħax li jakkumula skond l-Artikolu 2(2) għandu jiġi kkalkolat fuq il-bażi ta' kull jum, bl-użu tal-metodu attwali ta' 360 jum tal-kalkolu, b'rata ugwali għall-imgħax marġinali wżata mis-Sistema Ewropea tal-Banek Ċentrali fl-operat l-iktar reċenti u ewlieni tagħha ta' finanzjament mill-ġdid.3. L-BĊE u l-BĊNi li huma taħt obbligu li jagħmlu trasferiment skond l-Artikolu 2 għandhom, fiż-żmien f'waqtu, jagħtu l-istruzzjonijiet meħtieġa sabiex jesegwixxu kif mistħoqq dan it-trasferiment f'waqtu.Artikolu 4Dispożizzjonijiet finali1. Din id-Deċiżjoni għandha tidħol fis-seħħ fid-19 ta' Diċembru 2003.2. Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea.Magħmula fi Frankfurt am Main, fit-18 ta' Diċembru 2003.Għall-Kunsill Regolatorju tal-BĊEJean-Claude Trichet[1] ĠU L 9, tal-15.1.2004, p. 27.[2] ĠU L 9, tal-15.1.2004, p. 29.[3] ĠU L 9, tal-15.1.2004, p. 31.[4] ĠU L 8, ta' l-14.1.1999, p. 33.[5] ĠU L 336, tat-30.12.2000, p. 110.[6] ĠU L 110, tat-28.4.1999, p. 33.--------------------------------------------------L-ANNESS IIL-KAPITAL SOTTOSKRITT TAL-BĊNi(EUR) |Il-BĊN | Is-Sehem sottoskritt fil-31 ta' Diċembru 2003 | Is-Sehem sottoskritt mill-1 ta' Jannar 2004 | Is-Sehem li jrid jiġi ttrasferit |In- Nationale Bank van België/Banque Nationale de Belgique | 143290000 | 141485000 | - 1805000 |Id- Deutsche Bundesbank | 1224675000 | 1170200000 | - 54475000 |Il-Bank of Greece | 102820000 | 108070000 | + 5250000 |Il-Banco de España | 444675000 | 439005000 | - 5670000 |Il-Banque de France | 841685000 | 825875000 | - 15810000 |Is-Central Bank and Financial Services Authority of Ireland | 42480000 | 51270000 | + 8790000 |Il-Banca d'Italia | 744750000 | 728630000 | - 16120000 |Il-Banque centrale du Lussemburgu | 7460000 | 8540000 | + 1080000 |Id-De Nederlandsche Bank | 213900000 | 221615000 | + 7715000 |L-Österreichische Nationalbank | 117970000 | 115095000 | - 2875000 |Il-Banco de Portugal | 96160000 | 100645000 | + 4485000 |Is-Suomen Pankki | 69850000 | 71490000 | + 1640000 |Id-Danmarks Nationalbank: | 83545000 | 86080000 | + 2535000 |L-iSveriges Riksbank: | 132685000 | 133180000 | + 495000 |Il-Bank of England: | 734055000 | 798820000 | + 64765000 |Total: | 5000000000 | 5000000000 | 0 |--------------------------------------------------L-ANNESS IIIL-KAPITAL IMĦALLAS TA' L-BĊNi(EUR) |Il-BĊN | Is-sehem sottoskritt fil-31 ta' Diċembru 2003 | Is-sehem sottoskritt mill-1 ta' Jannar 2004 | L-Ammont tal-ħlas tat-trasferiment |In- Nationale Bank van België/Banque Nationale de Belgique | 143290000 | 141485000 | - 1805000 |Id-Deutsche Bundesbank | 1224675000 | 1170200000 | - 54475000 |Il-Bank tal-Greċja | 102820000 | 108070000 | + 5250000 |Il-Banco de España | 444675000 | 439005000 | - 5670000 |Il-Banque de France | 841685000 | 825875000 | - 15810000 |Is-Central Bank and Financial Services Authority of Ireland | 42480000 | 51270000 | + 8790000 |Il-Banca d'Italia | 744750000 | 728630000 | - 16120000 |Il-Banque centrale du Lussemburgu | 7460000 | 8540000 | + 1080000 |Id-De Nederlandsche Bank | 213900000 | 221615000 | + 7715000 |L-Österreichische Nationalbank | 117970000 | 115095000 | - 2875000 |Il-Banco de Portugal | 96160000 | 100645000 | + 4485000 |Is-Suomen Pankki | 69850000 | 71490000 | + 1640000 |Id-Danmarks Nationalbank: | 4177250 | 4304000 | + 126750 |L-iSveriges Riksbank: | 6634250 | 6659000 | + 24750 |Il-Bank of England: | 36702750 | 39941000 | + 3238250 |It-Total: | 4097229250 | 4032824000 | - 64405250 |--------------------------------------------------


title: 2014/419/UE: Deċiżjoni tal-Kunsill tat- 23 ta' Ġunju 2014 dwar il-pożizzjoni li għandha tiġi adottata mill-Unjoni Ewropea fil-Kumitat Konġunt stabbilit permezz tal-Ftehim bejn il-Komunità Ekonomika Ewropea u l-Konfederazzjoni Svizzera tat- 22 ta' Lulju 1972 , fir-rigward tas-sostituzzjoni tal-Protokoll 3 għal dak il-Ftehim, dwar id-definizzjoni tal-kunċett ta' “prodotti oriġinarji” u metodi ta' koperazzjoni amministrattiva, bi Protokoll ġdid li, fir-rigward tar-regoli tal-oriġini, jirreferi għall-Konvenzjoni Reġjonali dwar ir-regoli tal-oriġini pan-Ewro-Mediterranji

text:
               3.7.2014

               MT

               Il-Ġurnal Uffiċjali tal-Unjoni Ewropea

               L 196/4

         DEĊIŻJONI TAL-KUNSILL
   tat-23 ta' Ġunju 2014
   dwar il-pożizzjoni li għandha tiġi adottata mill-Unjoni Ewropea fil-Kumitat Konġunt stabbilit permezz tal-Ftehim bejn il-Komunità Ekonomika Ewropea u l-Konfederazzjoni Svizzera tat-22 ta' Lulju 1972, fir-rigward tas-sostituzzjoni tal-Protokoll 3 għal dak il-Ftehim, dwar id-definizzjoni tal-kunċett ta' “prodotti oriġinarji” u metodi ta' koperazzjoni amministrattiva, bi Protokoll ġdid li, fir-rigward tar-regoli tal-oriġini, jirreferi għall-Konvenzjoni Reġjonali dwar ir-regoli tal-oriġini pan-Ewro-Mediterranji

      (2014/419/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4) flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Protokoll 3 għall-Ftehim, bejn il-Komunità Ekonomika Ewropea u l-Konfederazzjoni Svizzera (1), (“il-Ftehim”), li jikkonċerna d-definizzjoni tal-kunċett ta' “prodotti oriġinarji” u l-metodi ta' koperazzjoni amministrattiva, (“Protokoll 3”).

               (2)

               Il-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji (2), minn hawn' il quddiem “il-Konvenzjoni” tistabilixxi dispożizzjonijiet dwar l-oriġini ta' prodotti kkummerċjati skont il-Ftehimiet rilevanti konklużi bejn il-Partijiet Kontraenti.

               (3)

               L-Unjoni u l-Isvizzera iffirmaw il-Konvenzjoni fil-15 ta' Ġunju 2011.

               (4)

               L-Unjoni u l-Isvizzera ddepożitaw l-istrumenti tagħhom ta' aċċettazzjoni għand id-depożitarju tal-Konvenzjoni fis-26 ta' Marzu 2012 u t-28 ta' Novembru 2011, rispettivament. Bħala konsegwenza, f'applikazzjoni tal-Artikolu 10(3) tal-Konvenzjoni, il-Konvenzjoni daħlet fis-seħħ b'rabta mal-Unjoni u l-Isvizzera fl-1 ta' Mejju 2012 u fl-1 ta' Jannar 2012, rispettivament.

               (5)

               L-Artikolu 6 tal-Konvenzjoni jipprovdi li kull Parti Kontraenti għandha tieħu miżuri xierqa biex tiżgura li l-Konvenzjoni tiġi applikata b'mod effettiv. Għal dan l-għan, il-Kumitat Konġunt stabbilit mill-Ftehim għandu jadotta deċiżjoni li tissostitwixxi l-Protokoll 3 bi Protokoll ġdid li, rigward ir-regoli tal-oriġini, jirreferi għall-Konvenzjoni.

               (6)

               Konsegwentement, il-pożizzjoni tal-Unjoni fil-Kumitat Konġunt fil-Kumitat Konġunt għandha tkun ibbażata -fuq l-abbozz ta' Deċiżjoni hawn mehmuż,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tiġi adottata f'isem l-Unjoni Ewropea fil-Kumitat Konġunt stabbilit permezz tal-Ftehim bejn il-Komunità Ekonomika Ewropea u l-Konfederazzjoni Svizzera, dwar is-sostituzzjoni tal-Protokoll 3 għal dak il-Ftehim, dwar id-definizzjoni tal-kunċett ta' “prodotti oriġinarji” u metodi ta' koperazzjoni amministrattiva, bi Protokoll ġdid li, rigward ir-regoli tal-oriġini, jirreferi għall-Konvenzjoni Reġjonali dwar ir-regoli tal-oriġini pan-Ewro-Mediterranji, għandha tkun ibbażata fuq l-abbozz ta' deċiżjoni tal-Kumitat Konġunt mehmuż ma' din id-Deċiżjoni.
   Tibdiliet minuri fl-abbozz ta' deċiżjoni jistgħu jiġu miftiehma mir-rappreżentanti tal-Unjoni fil-Kumitat Konġunt mingħajr deċiżjoni ulterjuri tal-Kunsill.
   Artikolu 2
   Id-Deċiżjoni tal-Kumitat Konġunt tiġi ppubblikata f'Il-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fil-Lussemburgu, it-23 ta' Ġunju 2014.

            Għall-Kunsill

            Il-President

         C. ASHTON

      (1)  ĠU L 300, 31.12.1972, p. 189.

      (2)  ĠU L 54, 26.2.2013, p. 4.

      ABBOZZ TA'
      DEĊIŻJONI TAL-KUMITAT KONĠUNT UE-SVIZZERA Nru
      ta'
      li temenda l-Protokoll 3 għall-Ftehim bejn il-Komunità Ekonomika Ewropea u l-Konfederazzjoni Svizzera, dwar id-definizzjoni tal-kunċett ta' “prodotti oriġinarji” u dwar il-metodi ta' kooperazzjoni amministrattiva
      IL-KUMITAT KONĠUNT,
      Wara li kkunsidra l-Ftehim bejn il-Komunità Ekonomika Ewropea u l-Konfederazzjoni Svizzera, iffirmat fi Brussell fit-22 ta' Lulju 1972 (1) (il-“Ftehim”), u b'mod partikolari l-Artikolu 11 tiegħu,
      Wara li kkunsidra l-Protokoll 3 għall-Ftehim dwar id-definizzjoni tal-kunċett ta' “prodotti oriġinarji” u l-metodi ta' kooperazzjoni amministrattiva (“il-Protokoll 3”),
      Billi:

                  (1)

                  L-Artikolu 11 tal-Ftehim jirreferi għall-Protokoll 3 li jistabbilixxi r-regoli tal-oriġini u jipprovdi għal akkumulazzjoni tal-oriġini bejn l-UE, l-Isvizzera (inkluż il-Liechtenstein), l-Islanda, in-Norveġja, it-Turkija, il-Gżejjer Faeroe u l-parteċipanti fis-Sħubija Ewro-Mediterranja (2).

                  (2)

                  L-Artikolu 39 tal-Protokoll 3 jipprovdi li l-Kumitat Konġunt previst fl-Artikolu 29 tal-Ftehim jista' jiddeċiedi li jemenda d-dispożizzjonijiet ta' dan il-protokoll.

                  (3)

                  Il-Konvenzjoni Reġjonali dwar ir-regoli preferenzjali tal-oriġini Pan-Ewro-Mediterranji (3) (“il-Konvenzjoni”), għandha l-għan li tissostitwixxi l-protokolli dwar ir-regoli tal-oriġini li jinsabu fis-seħħ bħalissa fost il-pajjiżi taż-żona Pan-Ewro-Mediterranja, f' att legali wieħed.

                  (4)

                  L-UE u l-Isvizzera ffirmaw il-Konvenzjoni fil-15 ta' Ġunju 2011.

                  (5)

                  L-UE u l-Isvizzera ddepożitaw l-istrumenti tagħhom ta' aċċettazzjoni għand id-depożitarju ta' din il-Konvenzjoni fis-26 ta' Marzu 2012 u fit-28 ta' Novembru 2013, rispettivament. B'konsegwenza, fl-applikazzjoni tal-Artikolu 10(3) tagħha, l-Konvenzjoni daħlet fis-seħħ f'relazzjoni mal-UE u l-Isvizzera fl-1 ta' Mejju 2012 u fl-1 ta' Jannar 2012 rispettivament.

                  (6)

                  Il-Konvenzjoni inkludiet parteċipanti fil-Proċess ta' Stabbilizzazzjoni u Assoċjazzjoni fiż-żona tal-oriġini pan-Ewro-Mediterranja ta' akkumulazzjoni.

                  (7)

                  Fejn it-tranżizzjoni lejn il-Konvenzjoni ma tkunx simultanja għall-Partijiet Kontraenti kollha fiż-żona ta' akkumulazzjoni, dan magħandux iwassal għal sitwazzjoni anqas favorevoli minn qabel taħt il-Protokoll.

                  (8)

                  Il-Protokoll 3 għall-Ftehim għandu għalhekk jiġi emendat sabiex jagħmel referenza għall-Konvenzjoni.

            ADOTTA DIN ID-DEĊIŻJONI:
      Artikolu 1
      Protokoll 3 għall-Ftehim, dwar id-definizzjoni tal-kunċett ta' 'prodotti oriġinarji' u metodi ta' kooperazzjoni amministrattiva huma sostitwiti bit-test stabbilit fl-Anness ta' din id-Deċiżjoni.
      Artikolu 2
      Din id-Deċiżjoni tidħol fis-seħħ fid-data tal-adozzjoni tagħha.
      Hija tapplika minn.

         Magħmul fi

               Għall-Kumitat Konġunt

               Il-President

         (1)  ĠU L 300, 31.12.1972, p. 189.

         (2)  L-Alġerija, l-Eġittu, l-Iżrael, il-Ġordan, il-Lebanon, il-Marokk, il-Palestina, Is-Sirja u t-Tuneżija.

         (3)  ĠU L 54, 26.2.2013, p. 4.

         ANNESS

            Protokoll 3

            dwar id-definizzjoni tal-kunċett ta' “prodotti oriġinarji” u dwar metodi ta' kooperazzjoni amministrattiva

         Artikolu 1
         Ir-regoli tal-oriġini applikabbli
         Għall-fini tal-implimentazzjoni ta' dan il-Ftehim, japplikaw l-Appendiċi I u d-dispożizzjonijiet rilevanti ta' Appendiċi II għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji (1) (“il-Konvenzjoni”).
         Ir-referenzi kollha għal “ftehim rilevanti” f'Appendiċi I u fid-disposizzjonijiet rilevanti ta' Appendiċi II għall-Konvenzjoni Reġjonali dwar ir-regoli preferenzjali tal-oriġini Pan-Ewro-Mediterranji jiġu interpretati bħala li jfissru dan il-Ftehim.
         Artikolu 2
         Riżoluzzjoni ta' Tilwim
         Fejn iqumu tilwimiet b'rabta mal-proċeduri ta' verifikazzjoni tal-Artikolu 32 tal-Appendiċi I għall-Konvenzjoni li ma jkunux jistgħu jissolvew bejn l-awtoritajiet doganali li jkunu qed jitolbu l-verifikazzjoni u l-awtoritajiet doganali li jkunu responsabbli milli jwettqu din il-verifikazzjoni, jiġu sottomessi lill-Kumitat Konġunt.
         Fil-każijiet kollha s-soluzzjonijiet tat-tilwim bejn l-importatur u l-awtoritajiet doganali tal-pajjiż tal-importazzjoni jsiru skont il-leġiżlazzjoni tal-pajjiż imsemmi.
         Artikolu 3
         Emendi għall-Protokoll
         Il-Kumitat Konġunt jista' jiddeċiedi li jemenda d-dispożizzjonijiet ta' dan il-Protokoll.
         Artikolu 4
         Irtirar mill-Konvenzjoni
         1.   Jekk l-UE jew l-Isvizzera jagħtu avviż bil-miktub lid-depożitarju tal-Konvenzjoni dwar l-intenzjoni tagħhom li jirtiraw mill-Konvenzjoni skont l-Artikolu 9 tagħha, l-UE u s-Serbja jidħlu minnufih f'negozjati dwar ir-regoli tal-oriġini għall-iskop tal-implimentazzjoni ta' dan il-Ftehim.
         2.   Sad-dħul fis-seħħ ta' dawn ir-regoli tal-oriġini appena nnegozjati, ir-regoli tal-oriġini li jinsabu f'Appendiċi I u, fejn xieraq, id-dispożizzjonijiet rilevanti ta' Appendiċi II tal-Konvenzjoni, applikabbli fil-mument ta' rtirar, jibqgħu japplikaw għal dan il-Ftehim. Madankollu, mill-mument ta' rtirar, ir-regoli tal-oriġini li jinsabu f'Appendiċi I u, fejn xieraq, id-dispożizzjonijiet rilevanti ta' Appendiċi II tal-Konvenzjoni jiġu interpretati fis-sens li jippermettu akkumulazzjoni bilaterali bejn l-UE u l-Isvizzera biss.
         Artikolu 5
         Dispożizzjonijiet ta' tranżizzjoni — akkumulazzjoni
         1.   Minkejja l-Artikolu 3 tal-Appendiċi I għall-Konvenzjoni, ir-regoli dwar l-akkumulazzjoni previsti fl-Artikoli 3 u 4 tal-Protokoll 3 għal dan il-Ftehim, kif emendati bid-Deċiżjoni Nru 3/2005 tal-Kumitat Konġunt UE-Svizzera tal-15 ta' Diċembru 2005 (2), ikomplu japplikaw bejn l-UE u l-Isvizzera sakemm il-Konvenzjoni tidħol fis-seħħ fir-rigward tal-Partijiet Kontraenti kollha elenkati fl-Artikoli 3 u 4 tal-Protokoll 3 għall-Ftehim.
         2.   Minkejja l-Artikoli 16(5) u 21(3) tal-Appendiċi I tal-Konvenzjoni, fejn l-akkumulazzjoni tinvolvi biss l-Istati tal-EFTA, il-Gżejjer Faroe, l-UE, it-Turkija u l-parteċipanti fil-Proċess ta' Stabbilizzazzjoni u ta' Assoċjazzjoni, il-prova tal-oriġini tista' tkun ċertifikat ta' moviment EUR.1 jew dikjarazzjoni tal-oriġini.

            (1)  ĠU L 54, 26.2.2013, p. 4.

            (2)  ĠU L 45, 15.2.2006, p. 2.


title: Deċiżjoni tal-Kummissjoni (UE) 2015/894 tal-10 ta' Ġunju 2015 li taħtar membru għall-Kumitat Konsultattiv Ewropew tal-Istatistika

text:
               11.6.2015

               MT

               Il-Ġurnal Uffiċjali tal-Unjoni Ewropea

               L 146/29

         DEĊIŻJONI TAL-KUMMISSJONI (UE) 2015/894
   tal-10 ta' Ġunju 2015
   li taħtar membru għall-Kumitat Konsultattiv Ewropew tal-Istatistika
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni Nru 234/2008/KE tal-Parlament Ewropew u tal-Kunsill tal-11 ta' Marzu 2008 li tistabbilixxi l-Kumitat Ewropew ta' Konsultazzjoni dwar il-Politika Komunitarja ta' Tagħrif Statistiku u li tħassar id-Deċizjoni tal-Kunsill 91/116/KEE (1), u b'mod partikolari l-Artikolu 4(1)(a) tagħha,
   Billi:

               (1)

               Il-Kumitat Konsultattiv Ewropew tal-Istatistika (ESAC) huwa magħmul minn 24 membru.

               (2)

               Skont l-Artikolu 4(1) tad-Deċiżjoni Nru 234/2008/KE, il-Kummissjoni għandha taħtar 12-il membru tal-ESAC.

               (3)

               Bid-Deċiżjoni tal-Kummissjoni 2014/C 138/02 tal-5 ta' Mejju 2014, il-Kummissjoni ħatret 8 membri tal-ESAC u stabbiliet lista ta' riserva li trid tintuża jekk membru maħtur jirriżenja jew f'daqqa waħda jkun indispost.

               (4)

               Peress li rriżenja wieħed mill-membri maħtura bid-Deċiżjoni Nru 2014/C 138/02, il-Kummissjoni għandha taħtar membru ġdid tal-ESAC mil-lista ta' riserva, għal terminu ta' żmien li jiskadi fl-istess ġurnata tal-membri l-oħra maħtura bid-Deċiżjoni 2014/C 138/02.

               (5)

               L-għażla mil-lista ta' riserva għandha tipprova żżomm il-bilanċ bejn il-ġruppi tal-utenti,

         ADOTTAT DIN ID-DEĊIŻJONI:
   Artikolu 1
   Is-Sinjorina Asta Manninen hija b'dan maħtura bħala membru tal-Kumitat Konsultattiv Ewropew tal-Istatistika għall-perjodu li jiskadi fit-8 ta' Mejju 2019.
   Artikolu 2
   Din id-Deċiżjoni tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, l-10 ta' Ġunju 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 73, 15.3.2008, p. 13.


title: 2014/723/UE: Deċizjoni tal-Bank Ċentrali Ewropew tas- 17 ta' Settembru 2014 dwar l-implimentazzjoni ta' separazzjoni bejn il-funzjonijiet ta' politika monetarja u ta' superviżjoni tal-Bank Ċentrali Ewropew (BĊE/2014/39)

text:
               18.10.2014

               MT

               Il-Ġurnal Uffiċjali tal-Unjoni Ewropea

               L 300/57

         DEĊIZJONI TAL-BANK ĊENTRALI EWROPEW
   tas-17 ta' Settembru 2014
   dwar l-implimentazzjoni ta' separazzjoni bejn il-funzjonijiet ta' politika monetarja u ta' superviżjoni tal-Bank Ċentrali Ewropew

      (BĊE/2014/39)

      (2014/723/UE)

   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra r-Regolament tal-Kunsill (UE) Nru 1024/2013 tal-15 ta' Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu (1), u b'mod partikolari l-Artikolu 25(1), (2) u (3) tiegħu,
   Billi:

               (1)

               Ir-Regolament (UE) Nru 1024/2013 (iktar 'il quddiem ir-“Regolament MSU”) jistabbilixxi l-Mekkaniżmu Superviżorju Uniku (MSU) kompost mill-Bank Ċentrali Ewropew (BĊE) u l-awtoritajiet nazzjonali kompetenti (NCAs) tal-Istati Membri parteċipanti.

               (2)

               L-Artikolu 25(2) tar-Regolament MSU jitlob li l-BĊE jwettaq il-kompiti supervi\orji tiegħu mingħajr preġudizzju għal u b'mod separat mill-kompiti tiegħu relatati mal-politika monetarja u kwalunkwe kompitu ieħor. Il-kompiti superviżorji tal-BĊE la għandhom jinterferixxu ma', u lanqas jiġu determinati mill-kompiti tiegħu relatati mal-politika monetarja. Barra minn hekk, dawn il-kompiti superviżorji m'għandhomx jinterferixxu mal-kompiti tal-BĊE relatati mal-Bord Ewropew tar-Riskju Sistemiku (BERS) jew kwalunkwe kompitu ieħor. Il-BĊE huwa meħtieġ li jirrapporta lill-Parlament Ewropew u lill-Kunsill dwar kif ikkonforma ma' din id-dispożizzjoni. Il-kompiti superviżorji tal-BĊE ma jistgħux ibiddlu l-monitoraġġ kontinwu tas-solvenza tal-kontropartijiet tiegħu fil-politika monetarja. Barra minn hekk, il-persunal involut fit-twettiq ta' kompiti superviżorji għandu jkun separat mill-aspett organizzattiv mill-persunal involut fit-twettiq ta' kompiti oħrajn mogħtija lill-BĊE u soġġetti għal linji ta' rapportar separati.

               (3)

               L-Artikolu 25(3) tar-Regolament MSU jeħtieġ li l-BĊE, għall-finijiet tal-Artikolu 25(1) u (2), jadotta u jippubblika kwalunkwe regola interna neċessarja, inklużi regoli li jirrigwardaw is-segretezza professjonali u l-iskambju ta' informazzjoni bejn iż-żewġ oqsma funzjonali.

               (4)

               L-Artikolu 25(4) tar-Regolament MSU jeħtieġ li l-BĊE jiżgura li l-operat tal-Kunsill Governattiv ikun kompletament differenzjat fir-rigward tal-funzjonijiet monetarji u superviżorji. Dak id-differenzjament għandu jinkludi separazzjoni stretta bejn il-laqgħat u l-aġendi.

               (5)

               Sabiex tiġi żgurata separazzjoni bejn il-politika monetarja u l-kompiti superviżorji, l-Artikolu 25(5) tar-Regolament MSU jeħtieġ li l-BĊE jistabbilixxi panel ta' medjazzjoni sabiex jirrisolvi d-differenzi fl-opinjonijiet li jesprimu l-awtoritajiet kompetenti tal-Istati Membri parteċipanti kkonċernati fir-rigward ta' oġġezzjoni mill-Kunsill Governattiv għal abbozz ta' deċiżjoni mill-Bord Superviżorju. Dan għandu jinkludi membru wieħed minn kull Stat Membru parteċipanti, magħżul minn kull Stat Membru minn fost il-membri tal-Kunsill Governattiv u l-Bord Superviżorju. Id-deċiżjonijiet tiegħu għandhom jittieħdu b'maġġoranza sempliċi, b'kull membru jkollu vot wieħed. Il-BĊE huwa obbligat li jadotta u jippubblika regolament li jistabbilixxi l-panel ta' medjazzjoni u r-regoli ta' proċedura tiegħu; f'dak il-kuntest, il-BĊE adotta r-Regolament (UE) Nru 673/2014 tal-Bank Ċentrali Ewropew (BĊE/2014/26) (2).

               (6)

               Ir-Regoli tal-Proċedura ġew emendati (3) sabiex l-organizzazzjoni interna tal-BĊE u l-korpi tiegħu responsabbli għat-teħid tad-deċiżjonijiet jiġu aġġustati għar-rekwiżiti l-ġodda li jirriżultaw mir-Regolament MSU u sabiex tiġi ċċarata l-interazzjoni bejn il-korpi involuti fil-proċess tat-tħejjija u l-adozzjoni tad-deċiżjonijiet superviżorji.

               (7)

               L-Artikoli 13g sa 13j tar-Regoli tal-Proċedura tal-BĊE jipprovdu dettalji dwar l-adozzjoni ta' deċiżjonijiet mill-Kunsill Governattiv dwar kwistjonijiet relatati mar-Regolament MSU. B'mod partikolari, l-Artikolu 13g jikkonċerna l-adozzjoni ta' deċiżjonijiet għall-iskop tat-twettiq tal-kompiti msemmija fl-Artikolu 4 tar-Regolament MSU, u l-Artikolu 13h jikkonċerna l-adozzjoni ta' deċiżjonijiet għall-iskop tat-twettiq tal-kompiti msemmija fl-Artikolu 5 tar-Regolament MSU, li jimplimenta r-rekwiżiti stipulati fl-Artikolu 26(8) tar-Regolament MSU.

               (8)

               L-Artikolu 13k tar-Regoli tal-Proċedura tal-BĊE jipprovdi li l-BĊE għandu jwettaq kompiti superviżorji mingħajr preġudizzju għall-kompiti tiegħu relatati mal-politika monetarja u kwalunkwe kompitu ieħor, u b'mod separat minnhom. F'dan ir-rigward, il-BĊE huwa meħtieġ li jieħu l-miżuri kollha meħtieġa biex jiżgura separazzjoni bejn funzjonijiet tiegħu ta' politika monetarja u superviżorji. Fl-istess ħin, is-separazzjoni tal-politika monetarja u l-funzjonijiet superviżorji ma għandhiex tipprekludi l-iskambju bejn dawn iż-żewġ oqsma ta' informazzjoni funzjonali li huma neċessarji għall-kisba tal-kompiti tal-BĊE u tas-Sistema Ewropea tal-Banek Ċentrali (SEBĊ).

               (9)

               L-Artikolu 13l tar-Regoli tal-Proċedura tal-BĊE jipprovdi li l-laqgħat tal-Kunsill Governattiv dwar il-kompiti superviżorji għandhom iseħħu separatament minn laqgħat regolari tal-Kunsill Governattiv u jkollhom aġendi separati.

               (10)

               Skont l-Artikolu 13m tar-Regoli tal-Proċedura tal-BĊE dwar l-istruttura interna tal-BĊE fir-rigward tal-kompiti superviżorji, il-kompetenza tal-Bord Eżekuttiv fir-rigward tal-istruttura interna u l-persunal tal-BĊE tinkludi kompiti superviżorji. Il-Bord Eżekuttiv għandu jikkonsulta lill-President u lill-Viċi President tal-Bord Superviżorju dwar l-istruttura interna tiegħu. Il-Bord Superviżorju, bi qbil mal-Bord Eżekuttiv, jista' jistabbilixxi u jxolji substruttura ta' natura temporanja, bħal gruppi ta' ħidma jew task forces. Dawn għandhom jgħinu f'ħidma li tirrgwarda kompiti superviżorji u jirrapportaw lill-Bord Superviżorju. L-Artikolu 13m jipprovdi wkoll għall-ħatra tas-Segretarju tal-Bord Superviżorju u l-Kumitat ta' Tmexxija mill-President tal-BĊE, wara li jkun ikkonsulta lill-President tal-Bord Superviżorju. Is-Segretarju għandu jikkoordina mas-Segretarju tal-Kunsill Governattiv meta jħejji l-laqgħat tal-Kunsill Governattiv fir-rigward tal-kompiti superviżorji u jkun responsabbli għall-abbozzar tal-minuti ta' dawn il-laqgħat.

               (11)

               Il-Premessa 66 tar-Regolament MSU tgħid li s-separazzjoni organizzattiva tal-persunal għandha tikkonċerna s-servizzi kollha meħtieġa għal skopijiet ta' politika monetarja indipendenti u għandha tiżgura li l-eżerċitar tal-kompiti superviżorji jkun totalment soġġett għal kontabilità u sorveljanza demokratiċi kif ipprovdut fir-Regolament MSU. Il-persunal involut fit-twettiq ta' kompiti superviżorji għandu jirrapporta lill-President tal-Bord Superviżorju. Fi ħdan dan il-qafas, sabiex jiġu sodisfatti r-rekwiżiti li jinsabu fl-Artikolu 25(2) tar-Regolament MSU (4), il-BĊE stabbilixxa struttura ta' erba' Direttorati Ġenerali għat-twettiq ta' kompiti superviżorji u Segretarjat għall-Bord Superviżorju, li jirrapporta funzjonalment lill-President u lill-Viċi President tal-Bord Superviżorju. Il-BĊE identifika ulterjorment bosta oqsma ta' negozju biex jipprovdu appoġġ kemm lill-funzjoni tal-politika monetarja kif ukoll dik superviżorja tal-BĊE bħala servizzi kondiviżi, fejn dak l-appoġġ ma jwassalx għal kunflitti ta' interess bejn l-objettivi superviżorji u tal-politika monetarja tal-BĊE. Taqsimiet iddedikati għal kompiti superviżorji ġew stabbiliti fi ħdan bosta oqsma ta' negozju b' “servizz kondiviż”.

               (12)

               L-Artikolu 37 tal-Istatut tas-Sistema Ewropea ta' Banek Ċentrali u tal-Bank Ċentrali Ewropew jistabbilixxi l-obbligu ta' segretezza professjonali għal membri tal-korpi governattivi u l-persunal tal-BĊE u l-banek ċentrali nazzjonali. Il-Premessa 74 tar-Regolament MSU tipprovdi li l-Bord Superviżorju, il-kumitat ta' tmexxija u l-persunal tal-BĊE li jwettqu dmirijiet superviżorji għandhom ikunu soġġetti għal rekwiżiti xierqa ta' segretezza professjonali. L-Artikolu 27 tar-Regolament MSU jestendi l-obbligu ta' segretezza professjonali għal membri tal-Bord Superviżorju, u persunal issekondat mill-Istati Membri parteċipanti li jwettqu dmirijiet superviżorji.

               (13)

               L-iskambju ta' informazzjoni bejn il-funzjoni ta' politika monetarja u dik superviżorja tal-BĊE għandu jiġi organizzat b'konformità stretta mal-limiti stabbiliti bil-liġi tal-Unjoni (5), waqt li jitqies il-prinċipju ta' separazzjoni. L-obbligi li jipproteġu l-informazzjoni kunfidenzjali, kif stipulat f'liġijiet u regolamenti applikabbli, bħar-Regolament tal-Kunsill (KE) Nru 2533/98 (6) dwar il-ġbir ta' dejta statistika kunfidenzjali u d-dispożizzjonijiet tad-Direttiva 2013/36/UE tal-Parlament Ewropew u tal-Kunsill (7) dwar l-iskambju ta' informazzjoni superviżorja, għandhom japplikaw. Soġġett għall-kundizzjonijiet stipulati f'din id-Deċiżjoni, il-prinċipju ta' separazzjoni japplika għall-iskambju ta' informazzjoni kunfidenzjali kemm mill-politika monetarja għall-funzjoni superviżorja kif ukoll mill-funzjoni superviżorja għal dik tal-politika monetarja tal-BĊE.

               (14)

               Skont il-premessa 65 tar-Regolament MSU, il-BĊE huwa responsabbli biex iwettaq funzjonijiet tal-politika monetarja bil-għan li tinżamm l-istabilità tal-prezzijiet skont l-Artikolu 127(1) tat-Trattat dwar il-Funzjonament tal-Unjoni Ewropea (TFUE). L-objettiv tal-kompiti superviżorji tiegħu huwa li jiġu protetti s-sigurtà u s-sodezza tal-istituzzjonijiet ta' kreditu u l-istabilità tas-sistema finanzjarja. Dawn b'hekk għandhom jitwettqu b'separazzjoni sħiħa mill-funzjoni tal-politika monetarja sabiex jiġu evitati kunflitti ta' interess u sabiex jiġi żgurat li kull waħda minn dawn il-funzjonijiet ta' politika tiġi eżerċitata skont l-objettivi partikolari tagħha. Fl-istess ħin, separazzjoni effettiva bejn il-funzjoni tal-politika monetarja u dik superviżorja ma għandhiex tipprevjeni l-kisba, kull fejn ikun possibbli u mixtieq, tal-benefiċċji kollha mistennija bħala riżultat tal-għaqda ta' dawn iż-żewġ funzjonijiet ta' politika fi ħdan l-istess istituzzjoni, inkluż l-użu tal-ħila esperta estensiva tal-BĊE dwar kwistjonijiet makroekonomiċi u ta' stabilità finanzjarja u t-tnaqqis tax-xogħol doppju meta tinġabar l-informazzjoni. Għalhekk huwa neċessarju li jiġu stabbiliti mekkaniżmi li jippermettu fluss adegwat ta' dejta u informazzjoni kunfidenzjali oħra bejn iż-żewġ funzjonijiet tal-politika,

         ADOTTA DIN ID-DEĊIŻJONI:
   Artikolu 1
   Kamp ta' applikazzjoni u objettivi
   1.   Din id-Deċiżjoni tistabbilixxi l-arranġamenti li jikkonformaw mar-rekwiżit li tiġi sseparata l-funzjoni tal-politika monetarja tal-BĊE mill-funzjoni superviżorja tiegħu (flimkien imsejħa “il-funzjonijiet ta' politika”), b'mod partikolari b'ħarsien tas-segretezza professjonali u l-iskambju ta' informazzjoni bejn iż-żewġ funzjonijiet ta' politika.
   2.   Il-BĊE għandu jwettaq il-kompiti superviżorji tiegħu mingħajr preġudizzju għall-kompiti tiegħu relatati mal-politika monetarja u kwalunkwe kompitu ieħor, u b'mod separat minnhom. Il-kompiti superviżorji tal-BĊE la għandhom jinterferixxu mal-kompiti tiegħu relatati mal-politika monetarja u lanqas m'għandhom jinterferixxu magħha. Barra minn hekk, dawn il-kompiti superviżorji m'għandhomx jinterferixxu mal-kompiti tal-BĊE relatati mal-BERS jew kwalunkwe kompitu ieħor. Il-kompiti superviżorji tal-BĊE u l-monitoraġġ kontinwu tas-sodezza finanzjarja u s-solvenza tal-kontropartijiet tal-politika monetarja tal-Eurosistema għandhom jiġu artikulati b'tali mod li ma jwassalx għal distorsjoni tal-għan finali ta' xi waħda minn dawn il-funzjonijiet.
   3.   Il-BĊE għandu jiżgura li l-operat tal-Kunsill Governattiv ikun kompletament differenzjat fir-rigward tal-funzjonijiet monetarji u superviżorji. Dak id-differenzjament għandu jinkludi separazzjoni stretta bejn il-laqgħat u l-aġendi.
   Artikolu 2
   Definizzjonijiet
   Għall-finijiet ta' din id-Deċiżjoni:

               (1)

               “informazzjoni kunfidenzjali” tfisser informazzjoni kklassifikata bħala “ECB-CONFIDENTIAL” jew “ECB-SECRET” taħt ir-reġim tal-kunfidenzjalità tal-BĊE; informazzjoni kunfidenzjali oħra, inkluża informazzjoni koperta minn regoli dwar il-protezzjoni tad-dejta jew mill-obbligu ta' segretezza professjonali, maħluqa fi ħdan il-BĊE jew mgħoddija lilu minn korpi jew individwi oħrajn; kwalunkwe informazzjoni kunfidenzjali oħra li taqa' taħt ir-regoli dwar is-segretezza professjonali tad-Direttiva 2013/36/UE; kif ukoll informazzjoni statistika kunfidenzjali skont ir-Regolament (KE) 2533/98;

               (2)

               “ħtieġa ta' għarfien” tfisser il-ħtieġa li wieħed ikollu aċċess għal informazzjoni kunfidenzjali neċessarja għat-twettiq ta' funzjoni statutorja jew kompitu tal-BĊE, li fil-każ ta' informazzjoni mmarkata bħala “ECB-CONFIDENTIAL” għandha tkun wiesgħa biżżejjed biex tippermetti lill-persunal biex jaċċessaw informazzjoni relevanti għall-kompiti tagħhom u jassumu responsabbiltà għal kompiti mingħand kollegi bl-inqas dewmien possibbli;

               (3)

               “dejta primarja” tfisser dejta mibgħuta minn aġenti li jirrapportaw, wara proċessar statistiku u validazzjoni, jew dejta iġġenerata mill-BĊE permezz tat-twettiq tal-funzjonijiet tiegħu;

               (4)

               “Reġim ta' Kunfidenzjalità tal-BĊE” tfisser ir-reġim tal-BĊE li jiddefinixxi kif għandha tiġi kklassifikata, immaniġġjata u protetta informazzjoni kunfidenzjali tal-BĊE.

         Artikolu 3
   Separazzjoni organizzattiva
   1.   Il-BĊE għandu jżomm proċeduri awtonomi għat-teħid ta' deċiżjonijiet għall-funzjonijiet tiegħu superviżorji u tal-politika monetarja.
   2.   L-unitajiet tax-xogħol kollha tal-BĊE għandhom jitqiegħdu taħt id-direzzjoni maniġerjali tal-Bord Eżekuttiv. Il-kompetenza tal-Bord Eżekuttiv fir-rigward tal-istruttura interna tal-BĊE u l-persunal tal-BĊE għandha tinkludi l-kompiti superviżorji. Il-Bord Eżekuttiv għandu jikkonsulta l-President u l-Viċi-President tal-Bord Superviżorju fuq din l-istruttura interna.
   3.   Il-persunal tal-BĊE involut fit-twettiq ta' kompiti superviżorji għandu jkun separat mill-aspett organizzattiv mill-persunal involut fit-twettiq ta' kompiti oħrajn mogħtija lill-BĊE. Persunal involut fit-twettiq ta' kompiti superviżorji għandu jirrapporta lill-Bord Eżekuttiv fir-rigward ta' kwistjonijiet organizzattivi, relatati ma' riżorsi umani u amministrattivi, iżda għandu jkun soġġett għal rapportar funzjonali lill-Presidenza u l-Viċi Presidenza tal-Bord Superviżorju, soġġett għall-eċċezzjoni fil-paragrafu 4.
   4.   Il-BĊE jista' jistabbilixxi servizzi kondiviżi li jipprovdu appoġġ kemm lill-funzjoni tal-politika monetarja kif ukoll dik superviżorja sabiex jiġi żgurat li dawn il-funzjonijiet ta' appoġġ ma jkunux iddupplikati, sabiex b'hekk jgħin biex jiġi ggarantit għoti effiċjenti u effettiv ta' servizzi. Dawk is-servizzi ma għandhomx ikunu soġġetti għall-Artikolu 6 fir-rigward ta' kwalunkwe skambju ta' informazzjoni minnhom mal-funzjonijiet ta' politika relevanti.
   Artikolu 4
   Segretezza professjonali
   1.   Il-Membri tal-Bord Superviżorju, tal-Kumitat ta' Tmexxija u ta' kwalunkwe sottostruttura oħra stabbilita mill-Bord Superviżorju, persunal tal-BĊE u issekondat mill-Istati Membri parteċipanti li jwettqu dmirijiet superviżorji għandhom ikunu meħtieġa, anki wara li jkunu ntemmu d-dmirijiet tagħhom, biex ma jiżvelawx informazzjoni tat-tip li taqa' taħt is-segretezza professjonali.
   2.   Persuni li jkollhom aċċess għal dejta li taqa' taħt il-leġiżlazzjoni tal-Unjoni li timponi obbligu ta' segretezza għandhom ikunu soġġetti għal dik il-leġiżlazzjoni.
   3.   Il-BĊE għandu jissoġġetta lil individwi li jipprovdu kwalunkwe servizz, direttament jew indirettament, b'mod permanenti jew okkażjonali, relatat mal-qadi ta' dmirijiet superviżorji għal rekwiżiti ekwivalenti ta' segretezza professjonali permezz ta' arranġamenti kuntrattwali.
   4.   Ir-regoli dwar is-segretezza professjonali li jinsabu fid-Direttiva 2013/36/UE għandhom japplikaw għall-persuni speċifikati fil-paragrafi 1 sa 3. B'mod partikolari, informazzjoni kunfidenzjali li dawk il-persuni jistgħu jirċievu matul il-qadi ta' dmirijiethom tista' tiġi żvelata biss f'forma sommarja jew aggregata b'tali mod li istituzzjonijiet ta' kreditu individwali ma jkunux jistgħu jiġu identifikati, mingħajr preġudizzju għal każijiet li jaqgħu taħt il-liġi kriminali.
   5.   Madankollu, meta istituzzjoni ta' kreditu tkun ġiet iddikjarata falluta jew tkun qiegħda tiġi stralċata b'mod obbligatorju, informazzjoni kunfidenzjali li ma tikkonċernax terzi involuti f'tentattivi biex isalvaw lil dik l-istituzzjoni ta' kreditu tista' tiġi żvelata fi proċeduri ċivili jew kummerċjali.
   6.   Dan l-Artikolu ma għandux iwaqqaf il-funzjoni superviżorja tal-BĊE milli tiskambja informazzjoni ma' awtoritajiet oħrajn tal-Unjoni jew nazzjonali b'mod konformi mal-liġi tal-Unjoni applikabbli. Informazzjoni skambjata b'dan il-mod għandha tkun soġġetta għall-paragrafi 1 sa 5.
   7.   Ir-reġim ta' kunfidenzjalità tal-BĊE għandu japplika għall-membri tal-Bord Superviżorju tal-BĊE, persunal tal-BĊE u persunal issekondat minn Stati Membri parteċipanti li jwettqu dmirijiet superviżorji, anki wara li jkunu ntemmu dmirijiethom.
   Artikolu 5
   Prinċipji ġenerali għall-aċċess għal informazzjoni bejn il-funzjonijiet ta' politika u klassifikazzjoni
   1.   Minkejja l-Artikolu 4, l-informazzjoni tista' tiġi skambjata bejn il-funzjonijiet ta' politika sakemm dan ikun permess taħt il-liġi tal-Unjoni relevanti.
   2.   Informazzjoni ħlief għal dejta primarja għandha tiġi kklassifikata skont ir-reġim ta' kunfidenzjalità tal-BĊE mill-funzjoni ta' politika tal-BĊE li tkun il-proprjetarja tal-informazzjoni. Dejta primarja għandha tiġi kklassifikata b'mod separat. L-iskambju ta' informazzjoni kunfidenzjali bejn iż-żewġ funzjonijiet ta' politika għandu jkun soġġett għar-regoli ta' governanza u proċedurali stipulati għal dan l-iskop, u għal rekwiżit tal-ħtieġa ta' għarfien, li għandu jintwera mill-funzjoni ta' politika tal-BĊE li tagħmel it-talba.
   3.   Aċċess għal informazzjoni kunfidenzjali mill-funzjoni ta' politika superviżorja jew monetarja mill-funzjoni rispettiva tal-politika l-oħra għandu jiġi ddeterminat mill-funzjoni ta' politika tal-BĊE li tkun il-proprjetarja tal-informazzjoni skont ir-reġim ta' kunfidenzjalità tal-BĊE, sakemm ma jingħadx mod ieħor f'din id-Deċiżjoni. F'każ ta' kunflitt bejn iż-żewġ funzjonijiet ta' politika tal-BĊE fir-rigward ta' aċċess għal informazzjoni kunfidenzjali, l-aċċess għal informazzjoni kunfidenzjali għandu jiġi ddeterminat mill-Bord Eżekuttiv b'mod konformi mal-prinċipju ta' separazzjoni. Il-konsistenza ta' deċiżjonijiet dwar drittijiet ta' aċċess u r-reġistrazzjoni adegwata ta' dawk id-deċiżjonijiet għandhom jiġu żgurati.
   Artikolu 6
   Skambju ta' informazzjoni kunfidenzjali bejn il-funzjonijiet ta' politika
   1.   Il-funzjonijiet ta' politika tal-BĊE għandhom jiżvelaw informazzjoni kunfidenzjali fil-forma ta' dejta mhux anonimizzata ta' rapportar komuni (common reporting — COREP) u rapportar finanzjarju (finanzjal reporting — FINREP) (8) kif ukoll dejta primarja oħra lill-funzjoni ta' politika rispettiva l-oħra tal-BĊE fuq talba fuq il-bażi tal-ħtieġa ta' għarfien, soġġett għal approvazzjoni mill-Bord Eżekuttiv, ħlief meta l-liġi tal-Unjoni tipprovdi mod ieħor. Il-funzjoni superviżorja tal-BĊE għandha tiżvela informazzjoni kunfidenzjali fil-forma ta' dejta anonimizzata COREP u FINREP lill-funzjoni tal-politika monetarja tal-BĊE fuq talba abbażi tal-ħtieġa ta' għarfien, ħlief meta l-liġi tal-Unjoni tipprovdi mod ieħor.
   2.   Il-funzjonijiet ta' politika tal-BĊE ma għandhomx jiżvelaw informazzjoni kunfidenzjali li tkun tinkludi valutazzjonijiet jew rakkomandazzjonijiet ta' politika lill-funzjoni ta' politika rispettiva l-oħra, ħlief fuq talba abbażi tal-ħtieġa ta' għarfien, u għandu jiġi żgurat li kull funzjoni ta' politika tiġi eżerċitata skont l-objettivi applikabbli, u fejn dak l-iżvelar ikun ġie awtorizzat b'mod espress mill-Bord Eżekuttiv.
   Il-funzjonijiet ta' politika tal-BĊE jistgħu jiżvelaw informazzjoni kunfidenzjali aggregata li la tkun tinkludi informazzjoni bankarja individwali u lanqas informazzjoni sensittiva għall-politika relatata mat-tħejjija ta' deċiżjonijiet lill-funzjoni ta' politika rispettiva l-oħra fuq talba abbażi tal-ħtieġa ta' għarfien, u għandu jiġi żgurat li kull funzjoni ta' politika tiġi eżerċitata skont l-objettivi applikabbli.
   3.   Analiżi tal-informazzjoni kunfidenzjali riċevuta taħt dan l-Artikolu għandha ssir b'mod awtonomu mill-funzjoni ta' politika li tirċievi skont dan l-objettiv. Kull deċiżjoni sussegwenti għandha tittieħed biss fuq din il-bażi.
   Artikolu 7
   Skambju ta' informazzjoni kunfidenzjali li jinvolvi dejta personali
   L-iskambju ta' informazzjoni li jinvolvi dejta personali għandu jkun soġġett għal-liġi tal-Unjoni applikabbli dwar il-protezzjoni tal-individwi fir-rigward tal-ipproċessar ta' dejta personali u dwar il-moviment liberu ta' dik id-dejta.
   Artikolu 8
   Skambju ta' informazzjoni kunfidenzjali f'sitwazzjonijiet ta' emerġenza
   Minkejja l-Artikolu 6, f'sitwazzjoni ta' emerġenza kif iddefinita fl-Artikolu 114 tad-Direttiva 2013/36/UE, il-funzjonijiet ta' politika tal-BĊE għandhom jikkomunikaw, mingħajr dewmien, informazzjoni kunfidenzjali lill-funzjoni ta' politika oħra rispettiva tal-BĊE, meta dik l-informazzjoni tkun relevanti għat-twettiq tal-kompiti tagħha fir-rigward tal-emerġenza partikolari li jkollha quddiemha.
   Artikolu 9
   Dispożizzjoni finali
   Din id-Deċiżjoni għandha tidħol fis-seħħ fil-jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Frankfurt am Main, is-17 ta' Settembru 2014.

            Il-President tal-BĊE

         Mario DRAGHI

      (1)  ĠU L 287, 29.10.2013, p. 63.

      (2)  Regolament (UE) Nru 673/2014 tal-Bank Ċentrali Ewropew tat- 2 ta' Ġunju 2014 dwar l-istabbiliment ta' Panel ta' Medjazzjoni u r-Regoli ta' Proċedura Tiegħu (BĊE/2014/26) (ĠU L 179, 19.6.2014, p. 72).

      (3)  Deċiżjoni BĊE/2014/1 tat-22 ta' Jannar 2014 li temenda d-Deċiżjoni BĊE/2004/2 li taddotta r-Regoli tal-Proċedura tal-Bank Ċentrali Ewropew (ĠU L 95, 29.3.2014, p. 56).

      (4)  Ara wkoll il-premessa O tal-Ftehim Interistituzzjonali bejn il-Parlament Ewropew u l-Bank Ċentrali Ewropew dwar il-modalitajiet prattiċi tal-eżerċitar ta' kontabilità u superviżjoni demokratiċi fuq l-eżerċitar tal-kompiti mogħtija lill-BĊE fil-qafas tal-Mekkaniżmu Superviżorju Uniku (2013/694/UE) (ĠU L 320, 30.11.2013, p. 1); u l-premessa G tal-Memorandum ta' Ftehim bejn il-Kunsill tal-Unjoni Ewropea u l-Bank Ċentrali Ewropew dwar il-kooperazzjoni dwar proċeduri relatati mal-Mekkaniżmu Superviżorju Uniku (MSU).

      (5)  Ara l-premessa H tal-Ftehim Interistituzzjonali. Skont il-Premessa 74 tar-Regolament MSU, ir-rekwiżiti għall-iskambju ta' informazzjoni mal-persunal mhux involut f'attivitajiet superviżorji ma għandhomx iżommu lill-BĊE milli jiskambja informazzjoni fi ħdan il-limiti u taħt il-kundizzjonijiet stipulati fil-leġiżlazzjoni tal-Unjoni relevanti, inkluż mal-Kummissjoni għall-finijiet tal-kompiti tagħha taħt l-Artikoli 107 u 108 TFUE u taħt il-liġi tal-Unjoni dwar sorveljanza ekonomika u baġitarja mtejba.

      (6)  Ir-Regolament tal-Kunsill (KE) Nru 2533/98 tat-23 ta' Novembru 1998 dwar il-ġbir ta' tagħrif statistiku mill-Bank Ċentrali Ewropew (ĠU L 318, 27.11.1998, p. 8, Edizzjoni Speċjali bil-Malti, Kapitolu 1, Vol.3, p. 23).

      (7)  Id-Direttiva 2013/36/UE tal-Parlament Ewropew u tal-Kunsill tas-26 ta' Ġunju 2013 dwar l-aċċess għall-attività tal-istituzzjonijiet ta' kreditu u s-superviżjoni prudenzjali tal-istituzzjonijiet ta' kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (ĠU L 176, 27.6.2013, p. 338).

      (8)  Ara r-Regolament ta' Implimentazzjoni tal-Kummissjoni (UE) Nru 680/2014 tas-16 ta' April 2014 li jistabbilixxi standards tekniċi ta' implimentazzjoni fir-rigward tar-rappurtar superviżorju ta' istituzzjonijiet skont ir-Regolament (UE) Nru 575/2013 tal-Parlament Ewropew u tal-Kunsill, ĠU L 191, 28.6.2014, p. 1.

      ANNESS
      SILTA MIR-REĠIM TA' KUNFIDENZJALITÀ TAL-BĊE
      Id-dokumenti kollha maħluqa mill-BĊE għandhom jiġu assenjati waħda mill-ħames klassifikazzjonijiet ta' sigurtà mogħtija hawn isfel.
      Dokumenti riċevuti mingħand partijiet barra mill-BĊE għandhom jiġu mmaniġġjati skont it-tikketta ta' klassifikazzjoni fuq id-dokument. Jekk dak id-doku ma jkollux tikketta ta' klassifikazzjoni, jew jekk il-klassifikazzjoni tkun ivvalutata mir-riċevitur bħala baxxa wisq, id-dokument għandu jingħata tikketta ġdida, b'livell ta' klassifikazzjoni tal-BĊE adattata indikata b'mod ċar ta' mill-inqas fuq l-ewwel paġna. Il-klassifikazzjoni tista' titniżżel għal livell aktar baxx biss bil-permess bil-miktub tal-organizzazzjoni oriġinanti.
      Il-ħames klassifikazzjonijiet ta' sigurtà tal-BĊE bid-drittijiet ta' aċċess tagħhom huma elenkati hawn isfel.

                  ECB-SECRET

                  :

                  Aċċess fi ħdan il-BĊE huwa llimitat għal dawk bi “ħtieġa ta' għarfien”, approvat minn senior manager tal-BĊE tal-qasam ta' negozju oriġinanti, jew superjuri.

                  ECB-CONFIDENTIAL

                  :

                  Aċċess fi ħdan il-BĊE limitat għal dawk bi “ħtieġa ta' għarfien” li jkun wiesa' biżżejjed biex jippermetti lill-persunal biex jaċċessaw informazzjoni relevanti għall-kompiti tagħhom u li jassumu kompiti mingħand kollegi tagħhom bl-inqas dewmien possibbli.

                  ECB-RESTRICTED

                  :

                  Jista' jingħata aċċess lill-persunal tal-BĊE u, jekk xieraq, lil persunal tas-SEBĊ b'interess leġittimu.

                  ECB-UNRESTRICTED

                  :

                  Jista' jingħata aċċess lill-persunal kollu tal-BĊE u, jekk xieraq, lill-persunal tas-SEBĊ.

                  ECB-PUBLIC

                  :

                  Awtorizzat li jitpoġġa għad-dispożizzjoni tal-pubbliku ġenerali.


Avviż Legali Importanti

|

52006DP0408

Deċiżjoni tal-Parlament Ewropew dwar l-emendi għall-Artikoli 3 u 4 tar-Regoli ta' Proċedura tal-Parlament (2005/2036(REG))

Official Journal 308 E , 16/12/2006 P. 0088 - 0090

		P6_TA(2006)0408Emendi għall-Artikoli 3 u 4 tar-Regoli ta' Proċedura tal-ParlamentDeċiżjoni tal-Parlament Ewropew dwar l-emendi għall-Artikoli 3 u 4 tar-Regoli ta' Proċedura tal- Parlament (2005/2036(REG))Il-Parlament Ewropew,- wara li kkunsidra d-deċiżjoni tiegħu ta' l- 14 ta' Diċembru 2004 dwar il-verifikazzjoni tal-kredenzjali [1] u speċjalment paragrafu 6 tiegħu,- wara li kkunsidra l-ittra mingħand is-Segretarju Ġenerali tiegħu tal- 15 ta' Frar 2005,- wara li kkunsidra l-Artikoli 201 u 202 tar-Regoli ta' Proċedura tiegħu,- wara li kkunsidra r-rapport tal-Kumitat għall-Affarijiet Kostituzzjonali u l-opinjoni tal-Kumitat għall- Affarijiet Legali (A6-0274/2006),1. Iddeċieda li jemenda r-Regoli ta' Proċedura tiegħu kif jidhru hawn taħt,2. Josserva li dawn l-emendi se jidħlu fis-seħħ fl-ewwel ġurnata tas-sessjoni parzjali li jmiss skond l- Artikolu 202(3) tar-Regoli ta' Proċedura tiegħu;3. Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni.TEST PREŻENTI | EMENDI |Emenda 1Artikolu 3, paragrafu -1 (ġdid)| -1. Wara l-elezzjonijiet għall-Parlament Ewropew, il-President għandu jistieden lill-awtoritajiet kompetenti ta' l-Istati Membri sabiex jgħaddu lill-Parlament mingħajr dewmien lismijiet tal-Membri eletti sabiex il-Membri kollha jieħdu lkariga fil-Parlament b'effet mill-ftuħ ta' l-ewwel seduta wara l-elezzjonijiet. Fl-istess ħin, il-President għandu jiġbed l-attenzjoni ta' dawk l-awtoritajiet għad-dispożizzjoniiet rilevanti għall-Att ta' l- 20 ta' Settembru 1976 u jistedinhom jieħdu l-miżuri neċessarji sabiex jevitaw kull inkompatibbiltà mal-kariga ta' Membru tal-Parlament Ewropew. (L-artikolu 3(6) attwali hu mħassar) |Emenda 2Artikolu 3, paragrafu -1a (ġdid)| -1a. Kull Membru li l-elezzjoni tiegħu jkun mgħarraf biha l-Parlament għandu jagħmel dikjarazzjoni bil-miktub, qabel jidħol fil-kariga fil-Parlament, li huwa ma għandu ebda kariga inkompatibbli ma' dik ta' Membru tal-Parlament Ewropew fis-sens ta' l-Artikolu 7(1) u (2) ta' l-Att ta' l- 20 ta' Settembru 1976. Wara l-elezzjonijiet ġenerali, din id-dikjarazzjoni għandha ssir fejn hu possibbli mhux aktar tard minn sitt ijiem qabel is-seduta kostituttiva tal-Parlament. Sakemm il-kredenzjali ta' Membru jkunu vverifikati jew tkun ingħatat deċiżjoni fuq kwalunkwe tilwima u kemm-il darba jkun iffirma minn qabel id-dikjarazzjoni bil-miktub imsemmija aktar 'l fuq, il-Membru għandu jidħol fil-kariga tiegħu fil- Parlament u fil-korpi tiegħu u għandu jgawdi mid-drittijiet marbuta ma' din il-kariga. Fejn ikun stabbilit minn fatti vverifikati minn sorsi disponibbli għall-pubbliku li Membru għandu kariga inkompatibbli ma' dik ta' Membru tal-Parlament Ewropew, fis-sens ta' l- Artikolu 7(1) u (2) ta' l-Att ta' l- 20 ta' Settembru 1976, il- Parlament, fuq informazzjoni provduta mill-President tiegħu, għandu jistabbilixxi li hemm post vakanti. (L-artikolu 3(5) attwali hu mħassar) |Emenda 3Artikolu 3, paragrafu 2, subparagrafu 2M'għandux ikun possibbli li tiġi kkonfermata l-validità tal-mandat ta' xi Membru jekk ma jkunux ġew magħmula d-dikjarazzjonijiet bil-miktub meħtieġa skond l-Artikolu 7 ta' l-Att tal- 20 ta' Settembru 1976 u l-Anness I ta' dawn ir-regoli. | M'għandux ikun possibbli li tiġi kkonfermata l-validità tal-mandat ta' xi Membru jekk ma jkunux ġew magħmula d-dikjarazzjonijiet bil-miktub meħtieġa taħt dan l-Artikolu u l-Anness I ta' dawn ir-regoli. |Emenda 4Artikolu 4, paragrafu 44. L-inkompatibilitajiet ġejjin mil-leġiżlazzjoni nazzjonali għandhom ikunu mgħarrfa lill-Parlament li għandu jieħu nota tagħhom. | 4. Fejn awtorità kompetenti ta' Stat Membru tinnotifika lill-President bit-tmiem tal-mandat ta' Membru tal-Parlament Ewropew skond id-dispożizzjonijiet tal-Liġi ta' dak l-Istat Membru, b'riżultat jew ta' inkompatibbiltajiet fis-sens ta' l- Artikolu 7(3) ta' l-Att ta' l- 20 ta' Settembru 1976, jew ta' l-irtirar tal-mandat skond l-Artikolu 13(3) ta' dak l-Att, il- President għandu jinforma lill-Parlament li l-mandat spiċċa fid-data kkomunikata mill-Istat Membru u jistieden lill-Istat Membru jimla l-post vakanti mingħajr dewmien. |Jekk l-awtoritajiet kompetenti ta' l-Istati Membri jew ta' l-Unjoni jew il-Membru konċernat jgħarrfu lill-President dwar xi ħatra jew kariga li hija inkompatibbli mal-kariga ta' Membru tal-Parlament Ewropew, il-President għandu jgħarraf lill-Parlament li jqis il-post vakanti. | Jekk l-awtoritajiet kompetenti ta' l-Istati Membri jew ta' l-Unjoni jew il-Membru konċernat jgħarrfu lill-President dwar xi ħatra jew elezzjoni għal kariga li hija inkompatibbli mal-kariga ta' Membru tal-Parlament Ewropew, fis-sens ta' l-Artikolu 7(1) u (2) ta' l-Att ta' l- 20 ta' Settembru 1976, il-President għandu jgħarraf lill-Parlament li għandu jistabilixi li hemm post vakanti. |Emenda 5Artikolu 4, paragrafu 6, inċiż 2—f'każ ta' ħatra għal kariga li hija inkompatibbli ma' dik ta' Membru tal-Parlament Ewropew, skond il-liġi elettorali nazzjonali jew skond l-Artikolu 7 ta' l-Att tal- 20 ta' Settembru 1976: id-data notifikata mill-awtoritajiet kompetenti ta' l-Istati Membri jew ta' l-Unjoni jew mill-Membru konċernat. | —f'każ ta' ħatra jew elezzjoni għal kariga li hija inkompatibbli ma' dik ta' Membru tal-Parlament Ewropew, fis-sens ta' l- Artikolu 7(1) jew (2) ta' l-Att tal- 20 ta' Settembru 1976: id-data notifikata mill-awtoritajiet kompetenti ta' l-Istati Membri jew ta' l-Unjoni jew mill-Membru konċernat. |Emenda 6Artikolu 4, paragrafu 77. Meta l-Parlament iqis il-post bħala vakanti, għandu jgħarraf b'dan lill-Istat Membru konċernat. | 7. Meta l-Parlament jistabilixxi li jeżisti post vakanti, għandu jgħarraf b'dan lill-Istat Membru konċernat u jistiednu jimla ilkariga mingħajr dewmien. |Emenda 7Artikolu 11, interpretazzjoniJekk kwistjoni li għandha x' taqsam mal-verifika ta' kredenzjali titqajjem waqt li l-aktar Membru anzjan ikun qiegħed jippresiedi, huwa għandu jirreferi l-kwistjoni lill-kumitat responsabbli mill-verifika tal-kredenzjali. | L-aktar Membru anzjan għandu jeżerċita s-setgħat tal-President imsemmija fl-Artikolu 3 (-1a) subparagrafu 2. Kull kwistjoni oħra li għandha x' taqsam mal-verifika ta' kredenzjali li titqajjem waqt li l-aktar Membru anzjan ikun qiegħed jippresiedi, għandha tkun riferuta lill-kumitat responsabbli mill-verifika tal-kredenzjali. |[1] ĠU C 226 E, 15.9.2005, p.51.--------------------------------------------------